Σκλάβοι στα σφαγεία και σπισισμός - Workshop στο Raise Your Voice Festival 18/11/2018 - Ethos and Empathy\nΝοέ 14, 2018 | Ethos & Empathy Team, Προηγούμενα Projects\nΤην Κυριακή 18 Νοεμβρίου και ώρα 19.00-20.00, μας δόθηκε η τιμή να λάβουμε μέρος στα εργαστήρια ενηλίκων του Raise your voice festival, που έγινε στην Τεχνόπολη και έτσι, ο Γιώργος Τσάμης, η Τίνα Πετριτσοπούλου και η Χρυσούλα Βαρδάκη ήταν εκεί για να μιλήσουν για το πολύ σημαντικό θέμα: “Σκλάβοι στα σφαγεία και σπισισμός”.\nΕυχαριστούμε πολύ την διοργάνωση για την πρόσκληση και συγχαίρουμε που φρόντισε να παραβρεθούν μόνο vegan επιχειρήσεις υπεύθυνες για το φαγητό καθώς επίσης που ζήτησε από τους πρόσφυγες οι οποίοι θα μαγειρέψουν, να μην έχει κρέας το φαγητό που θα ετοιμάσουν.\nΟ σεβασμός προς τον (συν)άνθρωπο και ο σεβασμός προς τα υπόλοιπα ζώα αλλά και προς το περιβάλλον, είναι αλληλένδετες αξίες και γι αυτό χαιρόμαστε πολύ να βλέπουμε τέτοιες πρωτοβουλίες.\nΈνας πιο συμπονετικός κόσμος είναι εφικτός και έχει ξεκινήσει να αναδύεται!\nΤο εργαστήριό μας ήταν αυτό με την μεγαλύτερη προσέλευση κόσμου (γύρω στα 20 άτομα), όπως μας είπαν από την διοργάνωση. Δυστυχώς ο κόσμος που ήρθε όμως, ήταν ήδη βίγκαν ή έστω χορτοφάγοι, ενώ εμείς ελπίζαμε να αφυπνίσουμε ανθρωποκεντρικά άτομα. Δηλαδή άτομα με ευαισθησία στην εκμετάλλευση ανθρώπων για να κάνουν την σύνδεση…Σε κάθε περίπτωση όμως, ήταν μια καλή αφορμή για να ξεκινήσει ένας ουσιαστικός διάλογος για τον σπισισμό και τις καταστροφικές προεκτάσεις του και στην ελληνική κοινωνία. Οφείλουμε να δώσουμε την φωνή μας σε αυτές και σε αυτούς που την χρειάζονται και να προασπίσουμε το δικαίωμα στη ζωή και την ελευθερία όλων των έμβιων συναισθανόμενων πλασμάτων του πλανήτη μας.\nΟ Γιώργος έγραψε σχετικά με το workshop:\n“Ο σπισισμός είναι ο πατέρας του ρατσισμού και του σεξισμού, πρόκειται για έναν κοινωνικό διαχωρισμό που επιφέρει όλεθρο στον πλανήτη μας.\nΗ διάκριση μεταξύ των ειδών, η προκατάληψη και η προδιαμορφωμένη στάση ότι το ανθρώπινο είδος είναι το ανώτερο είδος στον πλανήτη, μόνο περιβαλλοντική σύγχυση δημιουργούν. Ο σπισισμός μας διαχωρίζει, δίνοντας περισσότερη ηθική αξία στα ανθρώπινα ζώα παρά στα μη ανθρώπινα.\nΣτην πράξη, ο σπισισμός εκφράζεται με πολλαπλές μορφές εκμετάλλευσης των άλλων ειδών, τα οποία θεωρούνται ως ανθρώπινη ιδιοκτησία. Στις ανθρώπινες κοινωνίες, τα μη ανθρώπινα ζώα χρησιμοποιούνται με διάφορους τρόπους ανάλογα με την περίπτωση κάθε φορά και τα ανθρώπινα συμφέροντα. Μια τέτοια χρήση μπορεί να σχετίζεται με τα ίδια τα ζώα – ζωντανά ή νεκρά, ολόκληρα ή μέρη του σώματός τους, τα όργανα τους, τα παράγωγα τους, τις εκκρίσεις τους, τις υπηρεσίες που παρέχουν ως μηχανές μεταφοράς, ως διασκεδαστές ή ως κατοικίδια.\nΗ νοοτροπία του σπισισμού επιτρέπει την επιβολή ιεραρχικής εξουσίας και εμπνέει την κυριαρχία.\nΟι σπισιστικές βιομηχανίες εκμετάλλευσης ανθρώπων και ζώων αντικειμενοποιούν ψυχές και σώματα σε καθημερινή βάση, με τα μη ανθρώπινα θύματα να ξεπερνούν τα 56 δισεκατομμύρια ετησίως.\nΟι συνθήκες εργασίας σε αυτές τις βιομηχανίες είναι εξευτελιστικές, πρόκειται για ένα σύγχρονο δουλεμπόριο ανθρώπων που δυστυχώς συγκαλύπτεται από τις κυβερνήσεις της εκάστοτε χώρας.”\nΑκολουθούν τρεις μαρτυρίες από εργαζόμενους σφαγείων (που διαβάστηκαν στο εργαστήριο):\nΜαρτυρία του Walter Bond, πρώην εργάτη σφαγείου γουρουνιών:\n“Επρόκειτο να χτίσουμε μια προέκταση του ορόφου ενός σφαγείου στο εργοστάσιο IBP στην πόλη Perry της Αϊόβα. Σε αυτό το υπό πλήρη λειτουργία σφαγείο είδα τους πιο φρικτούς φόνους που θα μπορούσε κανείς να δει. Επειδή ήταν παλιά εγκατάσταση, μας καλούσαν διαρκώς για να κάνουμε συντήρηση σε όλη τη μονάδα. Από το μαντρί μέχρι το σφαγείο, κατά τη διάρκεια των 5 μηνών ήμουν συνένοχος και συνεργός σε όλα. Όταν ξεκίνησα, οι μυρωδιές, το θέαμα και οι ήχοι ήταν καταθλιπτικοί.\nΈλεγα συνέχεια στον εαυτό μου, “Αυτό είναι το φαγητό σου, μην αηδιάζεις”. Μέσα σε 6 έως 8 εβδομάδες ένιωσα ψυχικά νεκρός. Για 12 ώρες, μερικές φορές 15, δούλευα μέσα στο αίμα.\nΌπως τις 3 ημέρες που δούλευα στις υδραυλικές εγκαταστάσεις έχοντας γδαρμένα γουρούνια να με κοιτάζουν. Ή όπως την περίοδο που έπρεπε να χειρίζομαι το περονοφόρο ακριβώς δίπλα από σωρούς ”ελαττωματικών” γουρουνιών που ήταν ”ακατάλληλα για ανθρώπινη κατανάλωση”. Για τον ένα ή τον άλλο λόγο τα είχαν στοιβάξει και τα είχαν αφήσει εκτεθειμένα στο κρύο μέχρι να πεθάνουν.\nΑπό όλες τις φρικαλεότητες που έχω βιώσει, αυτός ο σωρός νεκρών ζώων στοιχειώνει ακόμα την ψυχή μου. Στη συνέχεια ήρθε η μέρα που άλλαξε τη ζωή μου. Μαζεύαμε τα εργαλεία μας και καθαρίζαμε, όταν ένα γουρούνι που είχε υποστεί ηλεκτροσόκ και είχε κρεμαστεί ανάποδα για να αιμορραγήσει μέχρι θανάτου ξύπνησε, άρχισε να έχει σπασμούς και έπεσε από το τσιγκέλι. Άρχισε να τρέχει προς το μέρος μου και των υπολοίπων εργατών. Τρεις εργαζόμενοι του IBP άρχισαν να το κυνηγούν.\nΈνας με ένα μεταλλικό σωλήνα και δύο με ρόπαλα του μπέιζμπολ. Άρχισαν να χτυπούν το γουρούνι μέχρι θανάτου. Γύρισα το κεφάλι μου για να μη βλέπω όπως νόμιζα ότι θα έκανε οποιοσδήποτε… αλλά έκανα λάθος. Όπως αποδείχθηκε, ήμουν πρόσωπο με πρόσωπο με τους συναδέλφους μου. Καθώς άκουγα τις κραυγές του ζώου μόλις 30 μέτρα πίσω μου, είδα τους συναδέλφους μου να πανηγυρίζουν και να ζητωκραυγάζουν, να εκστασιάζονται κάθε φορά που ακουγόταν ένας γδούπος, να γελούν και να γιορτάζουν με το βίαιο θάνατο ενός αισθανόμενου όντος. Εκείνη τη νύχτα στο δωμάτιο του ξενοδοχείου μου, έτρεχαν συνέχεια οι εικόνες αυτές στο μυαλό μου. Αηδίασα με τον εαυτό μου. Αηδίασα με την ανθρωπότητα. Σταμάτησα να τρώω κρέας. Λίγες μέρες αργότερα ο εργοδότης μου με πλησίασε και με ρώτησε αν χρειάζομαι να μου δανείσει χρήματα. Είπα, “Οχι, γιατί ρωτάτε;”, είπε ότι είχε παρατηρήσει ότι έτρωγα μόνο φιστικοβούτυρο και μαρμελάδα και νόμιζε ότι δεν είχα χρήματα. Του είπα ότι δεν ήμουν άφραγκος και ότι απλά σταμάτησα να τρώω κρέας. Άρχισε να με κοροϊδεύει και να με αποκαλεί ”άνθρωπο των σπηλαίων”. Παραιτήθηκα επί τόπου.\nΟι εργαζόμενοι στους γρύλους, αυτοί που ασχολούνται με όλο το πηχτό αίμα, την βρωμιά και τον κίνδυνο είναι γνωστοί και ως «λευκοκαπελάδες». Στην IBP, η θέση σου στην ιεραρχία φοριέται στο κεφάλι σου με το χρώμα του σκληρού καπέλου σου, που υποδηλώνει τον βαθμό σου. Οι λευκοκαπελάδες ήταν όλοι Αφρικανοί μετανάστες εκτός από τα πληρώματα καθαρισμού που ήταν Λατίνοι μετανάστες. Οι λευκοκαπελάδες δούλευαν στον «όροφο των φόνων», διαχωρίζοντας και στοιβάζοντας τα στοιβαγμένα δέρματα. Πληρώνονται στο πραγματικά ελάχιστο και δεν υπάρχει κανένα απολύτως περιθώριο παρέκκλισης του μισθού (σσ. προς τα πάνω). Δουλεύουν 12 ώρες βάρδια με ένα 20λεπτο γεύμα και δύο 10λεπτα διαλείμματα. Απειλούνται διαρκώς με γραπτές προειδοποιήσεις για την παραμικρή απόκλιση από τους κανόνες ή την επιβράδυνση της παραγωγής. Τρεις γραπτές προειδοποιήσεις μέσα σε ένα εξάμηνο και απολύονται, ωθούνται προς μετανάστευση και απελαύνονται.\nΠερίπου 1 στους 5 λευκοκαπελάδες έχει χάσει το δάχτυλο του ή μέρος αυτού από την δουλειά σε εξευτελιστικά ξέφρενους ρυθμούς πάνω από ψαλίδια και πριόνια πεπιεσμένου αέρα.\nΟι επόπτες των λευκοκαπελάδων είναι οι «κιτρινοκαπελάδες». Υπάρχουν τρείς κιτρινοκαπελάδες σε κάθε περιοχή της εγκατάστασης με εξαίρεση τον «όροφο των φόνων» που έχει πέντε. Κάθε κιτρινοκαπελάς που γνώρισα ποτέ μου ήταν ένας εξαιρετικά θυμωμένος 30άρης – 40άρης, του οποίου η κύρια εργασία απ’ ότι φαίνεται ήταν να γελοιοποιήσει και να φοβίσει τους λευκοκαπελάδες. “\nΟ Walter Bond έγινε μετέπειτα ακτιβιστής για τα δικαιώματα των ζώων και βρίσκεται στην φυλακή από το 2010 για εμπρηστικές επιθέσεις σε εργοστάσια παραγωγής δερμάτων και σε εστιατόριο που πουλάει φουά γκρα. Αναμένεται να αποφυλακιστεί 14/4/2021.\nΜαρτυρία ανήλικου παιδιού που εργάστηκε σε δημοτικό σφαγείο σε νησί της Ελλάδας:\n“Κυρία νιώθαμε σα δολοφόνοι μέσα στα αίματα. Φέρνανε τα κατσίκια, το ένα πίσω από το άλλο, εγώ ξέρω, τους κόβω το λαιμό και αμέσως την καρωτίδα για να πεθάνει αμέσως, άλλοι δεν ξέρανε όμως, φούσκωσα ένα για να το γδάρω κι ήταν ακόμη ζωντανό, αλλά δε μπορούσε να φωνάξει γιατί του ΄χαν κόψει το λαιμό.\nΌταν έφεραν τα μωρά σιγουρεύτηκα ότι είμαστε φονιάδες. Τα μωρά κατσικάκια κάνουν “μα, μα” κι όχι “με, με” και νόμιζα ότι φωνάζουν τη μαμά τους.\nΤην ώρα που έσφαζα ένα, ήρθε ένα άλλο και βύζαινε το παντελόνι μου. Το΄σωσα αυτό που βύζαινε, ήθελα να σώσω άλλο ένα αλλά μου είπαν να το πληρώσω για να το πάρω. Πάλι καλά που πήρα την Λιλίκα, με μπιμπερό την ταΐζω, δεν θα την σφάξω ποτέ.”\nΜαρτυρία Λατινοαμερικάνου που δούλευε σε βιομηχανία επεξεργασίας κοτόπουλων:\n“Δούλεψα σε μονάδα επεξεργασίας για 4 μήνες. Ήμουν σε ένα μηχάνημα που πακετάρει όταν αυτό κόλλησε. Ο μόνος τρόπος να επισκευαστεί είναι ενώ αυτό δουλεύει. Το χέρι μου κόλλησε στο μηχάνημα και έχασα 4 δάχτυλα. Ο επιστάτης με πήγε στο νοσοκομείο το οποίο ήταν σε απόσταση 2 ωρών αλλά μας αναγκάζουν να πηγαίνουμε στο συγκεκριμένο γιατί εκεί δουλεύουν οι συνεργαζόμενοι με την εταιρεία γιατροί οι οποίοι κάνουν απλώς ό,τι τους πει η εταιρεία. Ήμουν εκεί μέχρι τις 3.00. Το χέρι μου με πέθαινε στον πόνο αλλά ο γιατρός είπε ότι μπορούσα να δουλέψω. Με έβαλαν να υπογράψω μια φόρμα που έλεγε ότι δεν μπορούσα να πάρω τα δικά μου ιατρικά αρχεία χωρίς να ζητήσω την άδεια από την εταιρεία. Ο επιστάτης μου είπε να γυρίσω στην δουλειά εκείνο το βράδυ και να δουλέψω με το ένα χέρι. Το προσπάθησα για μερικές μέρες αλλά ο πόνος ήταν έντονος. Πήγα στην νοσοκόμα της εταιρείας. Μου είπε να πάρω Tylenol και να γυρίσω στην δουλειά. Φοβόμουν μην πάθω γάγγραινα, δουλεύοντας στο κρύο δωμάτιο. Δεν άντεχα τον πόνο. Μετά από μια εβδομάδα ένας φίλος είπε στον επιβλέπων ότι πρέπει να μου δώσουν άδεια. Την επόμενη μέρα με κάλεσαν από το HR και με απέλυσαν λόγω του χεριού μου. Αιτήθηκα αποζημίωση. Η εταιρεία είπε ότι έπρεπε να με δει ο γιατρός στο νοσοκομείο που απείχε 2 ώρες αλλά εγώ δεν έχω αυτοκίνητο, δεν μπορούσα να πηγαίνω συνεχώς εκεί οπότε η εταιρεία είπε ότι ήμουν αμελής και ότι δε θα μου καλύψουν την θεραπεία που μου έδωσε ο γιατρός στην πόλη. Το χέρι μου είναι άχρηστο. Δεν μπορώ να πιάσω κάτι οπότε δεν μπορώ να εργαστώ. Όλη η δουλειά είναι χειρωνακτική, ακόμη και η ελαφρού τύπου. Όχι μόνο οι δουλειές σχετικά με τα κοτόπουλα. Όλες οι δουλειές. Ακόμη προσπαθώ να πάρω την αποζημίωση και στο μεταξύ με στηρίζει η γυναίκα μου. Αν της συμβεί κάτι δεν ξέρω τι θα κάνω.”\nΜερικά από τα στοιχεία που παρουσιάσαμε:\nΟ συνδυασμός πολλών ωρών εργασίας και επαναλαμβανόμενης χειρωνακτικής κίνησης οδηγεί άμεσα σε αυξημένο κίνδυνο τραυματισμού. Οι εργαζόμενοι υφίστανται χρόνιους σωματικούς πόνους στα χέρια, στους καρπούς, στους βραχίονες, στους ώμους, στην πλάτη, καθώς και τεράστια ψυχολογική φθορά. Το ψυχολογικό τραύμα στον συγκεκριμένο χώρο εργασίας δεν πρέπει να υποτιμάται, η εργασία σφαγείου έχει συνδεθεί με ποικίλες διαταραχές, συμπεριλαμβανομένου του PTSD (διαταραχή μετατραυματικού στρες). Έχει επίσης συνδεθεί με την αύξηση ποσοστών εγκληματικότητας, συμπεριλαμβανομένων των υψηλότερων περιστατικών οικογενειακής βίας, καθώς και με την κατάχρηση νόμιμων ναρκωτικών ουσιών όπως είναι το αλκοόλ, η νικοτίνη, τα αντικαταθλιπτικά φάρμακα κ.λ.π. Ακόμα και η παρουσία ενός σφαγείου σε μια περιοχή μπορεί να αυξήσει τα ποσοστά των βιασμών της συγκεκριμένης περιοχής.\nΗ ζωή με χρόνιους πόνους και συνεχόμενη θλίψη επηρεάζει κάθε πτυχή της ζωής ενός ατόμου. Ορισμένες από τις δραστηριότητες που κανονικά θα έφερναν μεγάλη χαρά σε ένα άτομο, όπως το παιχνίδι με τα παιδιά του για παράδειγμα, παρεμποδίζονται από τους τραυματισμούς που υφίστανται στο χώρο εργασίας του.\nΛόγω της απάνθρωπης φύσης της εργασίας τους, οι περισσότεροι εργαζόμενοι αισθάνονται ασήμαντοι και υποτιμημένοι, καθώς οι “δυνάστες” προϊστάμενοί τους είναι καταπιεστικοί και τους υπενθυμίζουν συνεχώς ότι μπορούν εύκολα να αντικατασταθούν. Στην περίπτωση των εργαζομένων χωρίς έγγραφα, η συνεχής απειλή απέλασης δημιουργεί πρόσθετο άγχος και αγωνία.\nΟ Γιώργος, στον απολογισμό που έγραψε κλείνει με το παρακάτω κείμενο που μας εκφράζει όλες:\n“Το τραγικό συμπέρασμα όλων αυτών είναι πως “άνθρωποι σκλάβοι” και “ζώα προϊόντα” παραμένουν θύματα μιας ανθρωποκεντρικής και σπισιστικής κουλτούρας που εμείς δημιουργήσαμε και συνεχίζουμε να τρέφουμε με τις καθημερινές μας επιλογές και καταναλωτικές ενέργειες.\nΑναρωτήσου αν εσύ θα δούλευες ποτέ σε ένα σφαγείο ή σε κάποια παρόμοια βιομηχανία και αν η απάντηση που θα δώσεις στον εαυτό σου είναι αρνητική, τότε αναρωτήσου γιατί πληρώνεις κάποιον άλλον να το κάνει.\nΑν η απάντηση είναι θετική, τότε μιλάμε για συναισθηματική αναπηρία και αυτό είναι θλιβερό.”


Μια κακοποιημένη μητέρα από το Ιράν είναι η αφορμή να δείξει ανθρωπιά η δικαιοσύνη – Dikastiko.gr\nΕίναι μια από τις περιπτώσεις που κινητοποιούν τις ανθρώπινες αξίες. Η κραυγή αγωνίας μιας μητέρας μπορεί να ακουστεί πολύ μακριά, σε κάθε γωνία της χώρας. Πιθανόν και στα ψηλά έδρανα του Αρείου Πάγου που θα κριθεί η τύχη της.\nΗ ιστορία της έγινε γνωστή και αμέσως διαπρεπείς προσωπικότητες της χώρας, όπως ο συγγραφέας Απ. Δοξιάδης ανέλαβε το – για τον ίδιο- αυτονόητο. Να της δώσει φωνή και αυτή να ακουστεί: «Θέλω να μείνω» είναι η σπαρακτική έκκληση της κακοποιημένης μητέρας που ζητά να μην εκδοθεί στο Ιράν\nΗ 37χρονη Σαραρέ Κχαντεμί, ζητεί από την ελληνική κοινωνία και την Ελληνική Δικαιοσύνη να απορριφθεί το αίτημα έκδοσής της στο Ιράν, από το οποίο έφυγε το περασμένο καλοκαίρι μαζί με την κόρη της για να γλιτώσει από τον εφιάλτη της σεξουαλικής κακοποίησης.\n«Θέλω να μείνω στην Ελλάδα, δεν θέλω να επιστρέψω στο Ιράν. Αν επιστρέψω θα με σκοτώσουν», δήλωσε στον ΑΝΤ1 η Σ. Κχαντεμί. «Δεν φοβάμαι για μένα, αλλά το παιδί μου. Αν με σκοτώσουν, τι θα απογίνει το παιδί μου;».\n«Στο Ιράν η κυβέρνηση είναι πολύ κακή. Πρώτα, φυλακή και μετά θάνατο! Θα με συλλάβει η αστυνομία και θα με σκοτώσει. Ο άνδρας μου θέλει να παντρέψει την κόρη μου έως ότου κλείσει τα 9! Ο άνδρας μου την χτυπούσε. Την τραυμάτισε στο κεφάλι μια φορά που την χτύπησε».\nΗ γυναίκα, στην ανδροκρατούμενη χώρα με το θεοκρατικό καθεστώς, ζούσε έναν εφιάλτη, από αυτόν που τόσες γυναίκες βιώνουν καθημερινά στον κόσμο: βία παντός τύπου από έναν σύζυγο και πατέρα-αφέντη, προσβολές, ξυλοδαρμούς αυτή και το κοριτσάκι τους η Diana. Και το αποκορύφωμα ήταν αντί να καταδικασθεί ο σύζυγός της για αυτή τη βαρβαρότητα απέναντι στη γυναίκα και στο παιδί του, καταδικάσθηκε η ίδια σε 60 βουρδουλιές για ανάρμοστη συμπεριφορά!\nΗ Σαραρέ, όμως, οραματιζόταν κάτι πιο όμορφο γι΄αυτήν και το κοριτσάκι της. Έτσι, χωρίς να διστάσει, πήρε το κοριτσάκι της και ήρθε στην Ελλάδα για να σώσει δυο ζωές. Ωστόσο, με το ένταλμα της Ιντερπόλ, η Κχαντεμί και η κόρη της κρατούνται στις γυναικείες φυλακές Κορυδαλλού.\nΤην ερχόμενη Τρίτη, 15 Οκτωβρίου, δικάζεται στον Άρειο Πάγο η υπόθεση της έκδοσής της. Πρωτοδίκως είχε αποφασιστεί η έκδοσή της και τώρα η 37χρονη ελπίζει σε μια διαφορετική απόφαση από τον Άρειο Πάγο. Τυχόν έκδοση σημαίνει την βέβαιη δική της καταδίκη σε θάνατο, λόγω και της καταγγελίας που εκκρεμεί στο Ιράν για αντικαθεστωτική δράση.\nΕτικέτες: ανθρωπιάανθρώπινες αξίεςΑπόστολος ΔοξιάδηςΔικαιοσύνηΙράκκακοποιημένη μητέρακραυγή αγωνίας


Ευχαριστήριο του Α.Ο. Ολυμπιονίκης\nΤο Δ.Σ ΤΟΥ Ολυμπιονίκη αισθάνεται την υποχρέωση να ευχαριστήσει όλους όσοι συμμετείχαν στην εκδήλωση για την αναβίωση του πανηγυριού της Αρχαίας Ολυμπίας . Τους συγχωριανούς μας, τους φιλοξενούμενους\nκαι τους φίλους που παρά την δυσκολία των καιρών, στήριξαν αυτή μας την προσπάθεια για τη συνέχιση της ιστορίας της ομάδας μας.\nΘέλουμε να ευχαριστήσουμε ιδιαίτερα τον Γυμνασιάρχη της Αρχαίας Ολυμπίας Γιώργο Γεωργούλη για την ευγενή παραχώρηση του προαυλίου χώρου του Γυμνασίου και το Βασίλη Ζωγόπουλο που κάτω από δύσκολες συνθήκες κατάφερε να λύσει τα προβλήματα φωτισμού.\nΝα ευχαριστήσουμε θερμά του χορηγούς μας:\nΤον Δήμαρχο Αρχαίας Ολυμπίας Θ. Κοτζία\nΣύλλογο ξενοδόχων Αρχαίας Ολυμπίας\nΕμπορικό Σύλλογο Αρχαίας Ολυμπίας\nΑ.Β. Αμαλίαδας Μπεβούδας Χρ\nΑ.Β. Αρχαίας Ολυμπίας Αμαραντος Α.\nΚΑΡΦΟΥΡ Αρχαίας Ολυμπίας Μπούσδας Γ.


Πέφτει σε (νομικό) κενό η ελπίδα για καρκινοπαθή πρόσφυγα | Η Εφημερίδα των Συντακτών\nΕΝΤΥΠΗ ΕΚΔΟΣΗ 29.11.2019, 13:19\nΗ στρεβλή αλλαγή του καθεστώτος έκδοσης κάρτας υγείας για τους πρόσφυγες/μετανάστες βρίσκει την απάνθρωπη εφαρμογή της στην περίπτωση του νεαρού Πακιστανού, ο οποίος πάσχει από επιθετικό καρκίνο και πρέπει άμεσα να ξεκινήσει θεραπεία. Παρότι διαθέτει όλα τα τυπικά προσόντα, λόγω νομικού κενού δεν μπορεί να πάρει ΑΜΚΑ.\nΕίναι μόλις 22 χρόνων, από το Πακιστάν, και τον τελευταίο μήνα γυρνά από νοσοκομείο σε νοσοκομείο της Αθήνας και από υπηρεσία σε υπηρεσία, ζητώντας Αριθμό Μητρώου Κοινωνικής Ασφάλισης (ΑΜΚΑ), που λίγους μήνες νωρίτερα θα τον είχε πάρει αμέσως, έναν αριθμό για τον οποίο έχει όλες τις γραφειοκρατικές προϋποθέσεις, έναν αριθμό που δεν μπορεί να πάρει γιατί υπάρχει κενό νόμου, που παρ' όλα αυτά τον δικαιούται για όλους τους νόμιμους λόγους, αλλά κυρίως γιατί είναι, φαίνεται, ο μόνος τρόπος που του επιτρέπει να κάνει τις αξονικές τομογραφίες και να ξεκινήσει χημειοθεραπεία.\nΣτις 25 Οκτωβρίου, βρισκόταν στο μικρό δωμάτιό του στη Νέα Ιωνία με έναν φίλο του. Ο πόνος, που ξεκίνησε το καλοκαίρι σαν ένα πονάκι στο οποίο δεν έδωσε σημασία και στη συνέχεια προσπάθησε να τον αντιμετωπίσει με αντιφλεγμονώδη, αναλγητικά, χωρίς επιτυχία, μεγάλωνε σταδιακά κι είχε γίνει πια αφόρητος εκείνη την ημέρα. Πήγε με τον φίλο του στο Λαϊκό Γενικό Νοσοκομείο. Μέσα σε πέντε ώρες τον έβαλαν στο χειρουργείο.\nΤο ιατρικό σημείωμα έγραφε στις 29 Οκτωβρίου: «Η ιστολογική εικόνα είναι λίαν επιθετική και απειλητική για τη ζωή», «Ο ασθενής πάσχει από μεταστατικό καρκίνο όρχεως. Η νόσος είναι επιθετική και καλπάζουσας μορφής και σαφέστατα απειλητική για τη ζωή του ασθενούς». Και η αντιμετώπιση: «Χρήζει άμεσης έναρξης χημειοθεραπειών», «χρήζει επείγουσας σταδιοποίησης με αξονική τομογραφία θώρακος». Από τότε κλείνει ένας μήνας.\n«Τους λέω “έχω τα χαρτιά μου από το νοσοκομείο, πρέπει να κάνω εγχείρηση. Μου λένε κατευθείαν “φύγε, δεν μπορείς, φέρε άδεια παραμονής”»\nΑυτόν τον μήνα, αλλά και πριν από την επείγουσα εγχείρηση στο Λαϊκό, έχει πάρει στη σειρά τα νοσοκομεία: Ευαγγελισμός, Αλεξάνδρα, πάλι Λαϊκό και άλλα. Του λένε ότι πρέπει να πάει να του δώσουν ΑΜΚΑ. Με το ιατρικό σημείωμα και τα αποτελέσματα του χειρουργείου και της ιστολογικής εξέτασης, πήρε στη σειρά τα ΚΕΠ και τον ΕΦΚΑ: Βικτώρια, Αχαρνών, Ομόνοια, Ακαδημίας.\n«Τους λέω “έχω τα χαρτιά μου από το νοσοκομείο, πρέπει να κάνω εγχείρηση. Μου λένε κατευθείαν “φύγε, δεν μπορείς, φέρε άδεια παραμονής”. Με το τρίπτυχο της αίτησης ασύλου και τον ΑΦΜ δεν δίνουν ΑΜΚΑ, ζητούν άδεια παραμονής».\nΤον ΑΦΜ τον έβγαλε στις 22 Ιουλίου. Αλλά για τον ΑΜΚΑ τον πρόλαβε για λίγες μέρες η εγκύκλιος του νέου υπουργού Εργασίας Γιάννη Βρούτση, που ακύρωνε την προηγούμενη διευκρινιστική εγκύκλιο του ΣΥΡΙΖΑ, η οποία απλοποιούσε τις απαιτήσεις και διευκόλυνε τη γραφειοκρατική διαδικασία για έκδοση ΑΜΚΑ σε όσους ζητούν άσυλο, σε πρόσφυγες και σε μετανάστες.\nΗ ακύρωση της εγκυκλίου είχε το αποτέλεσμα να παγώσει η έκδοση ΑΜΚΑ για περισσότερο από δυόμισι μήνες και η νέα εγκύκλιος που υπέγραψε ο υφυπουργός Εργασίας Νότης Μηταράκης την 1η Οκτωβρίου δεν διευκόλυνε τα πράγματα για όσους ζητούν άσυλο. Στην περίπτωσή τους, θα ακολουθούσε επόμενη εγκύκλιος των συναρμόδιων υπουργείων.\nΑκολούθησε η ψήφιση του νόμου για τη διεθνή προστασία του υπουργείου Προστασίας του Πολίτη, ο οποίος προβλέπει την έκδοση Κάρτας Υγειονομικής Περίθαλψης Αλλοδαπών, αντί για τον ΑΜΚΑ. Αλλά ο νόμος, παρ' όλο που ψηφίστηκε εσπευσμένα με τη διαδικασία του επείγοντος, αρχίζει να ισχύει από την 1η Ιανουαρίου 2020 και είναι άγνωστο πότε θα βγουν οι εφαρμοστικές πράξεις που απαιτούνται.\nΜέχρι τότε, πολλοί άνθρωποι που έχουν ζητήσει άσυλο και περιμένουν να δώσουν συνέντευξη στην υπηρεσία Ασύλου, άνθρωποι που μέχρι πρότινος μπορούσαν να βγάλουν ΑΜΚΑ και να έχουν πρόσβαση σε ιατροφαρμακευτική περίθαλψη, ζουν ακάλυπτοι από τον νόμο και αποκλεισμένοι από το σύστημα Υγείας. Ακόμα και κατεπείγουσες περιπτώσεις, για τις οποίες είναι ζήτημα ζωής και θανάτου η κάθε μέρα που περνά, περιμένουν μετέωρες και αποκλεισμένες.\n«Πρέπει να αντιμετωπιστεί επειγόντως η κατάσταση, αλλά δεν μπορούμε, λόγω του κενού του νόμου. Είναι μια κατάσταση που με στενοχωρεί πάρα πολύ. Πηγαίνει κόντρα σε όλα όσα με έκαναν να ασχοληθώ με το συγκεκριμένο επάγγελμα. Είναι πολύ δύσκολο να ξέρεις ότι μπορείς να βοηθήσεις και να μην υπάρχει ο τρόπος. Καταλαβαίνω την οικονομία του συστήματος, ξέρω ότι είναι πεπερασμένοι οι πόροι, αλλά η ανθρώπινη ζωή δεν είναι σπατάλη. Εδώ μιλάμε για ζήτημα ζωής ή θανάτου. Πρέπει να αντιμετωπιστεί η κατάσταση και να ανοίξει ο δρόμος για όλους τους ασθενείς. Πρέπει να μπορούμε συντεταγμένα η κοινωνία, η ιατρική κοινότητα, να πούμε ότι θα δώσουμε λύση», λέει στην «Εφ.Συν.» ο Ευάγγελος Φραγκιάδης, πανεπιστημιακός υπότροφος, χειρουργός ουρολόγος του Λαϊκού Γενικού Νοσοκομείου.\nΣύμφωνα με εκτιμήσεις ανθρώπων με γνώση της κατάστασης του 22χρονου, κάθε μέρα που περνά φέρνει πιο κοντά την απειλή να χαθεί το περιθώριο ίασης και να μπει σε κίνδυνο η ζωή του ή να απαιτηθούν περισσότερες ή πιο δύσκολες θεραπείες.\nΑν και χρειάζεται επειγόντως να τον δει ογκολόγος, να γίνουν οι αξονικές τομογραφίες και να ξεκινήσει χημειοθεραπείες (εδώ και έναν μήνα), κινδυνεύει, αν πάει στο νοσοκομείο, να του ζητήσουν να πληρώσει όχι μόνο την αγωγή, αλλά και τα νοσήλια του χειρουργείου.\nΑπό το καλοκαίρι, ο 22χρονος, που δουλεύει από 10 χρόνων οξυγονοκολλητής για πόμολα σε πόρτες και παράθυρα, σταμάτησε να εργάζεται σε λαϊκές αγορές, όπου έβγαζε το μεροκάματο και μπορούσε έτσι να στέλνει πίσω στους δικούς του τα χρήματα για να πληρώνουν το ενοίκιο των 150 ευρώ τον μήνα. Περπατά με δυσκολία και, όταν αρχίζει ο πόνος, παραλύει. Πονάει ακόμα και όταν έρχονται σε επαφή με το σημείο της εγχείρησης τα ρούχα. «Ο πόνος ήταν τόσος», δείχνει με τον δείκτη και τον αντίχειρα. Τεντώνει τέρμα τα δάχτυλα. «Τώρα είναι τόσος», λέει.\nΑφησε τους γονείς του και τις 4 αδελφές του στα 18 του στο Πακιστάν για να έρθει στην Ελλάδα, όπου ζούσαν ένας φίλος του και πολλοί συμπατριώτες του. Εκανε το μεγάλο ταξίδι με τα πόδια και με αυτοκίνητο μέσα σε οκτώ μήνες, πουλώντας ένα σπίτι για να πληρώσει το ταξίδι.\nΠέρασε τον Εβρο επτά φορές καθώς τον γύριζαν πίσω οι αστυνομικές και παραστρατιωτικές ομάδες που δρουν στην περιοχή, οργανώνοντας παράνομες επαναπροωθήσεις. Καταγράφηκε στην υπηρεσία Ασύλου το 2017 και στις 23 του περασμένου Σεπτεμβρίου πήρε στα χέρια του το τρίπτυχο της αίτησης ασύλου, περιμένοντας τη συνέντευξή του που έχει οριστεί για τις 6 του επόμενου Φεβρουαρίου.\n«Παράκληση για επίσπευση της κρίσης ασύλου ή έκδοση ΑΜΚΑ για επείγουσα ιατρική χρήση», γράφει νέο ιατρικό σημείωμα που βγήκε την περασμένη Δευτέρα. Επικοινωνεί τακτικά με την υπηρεσία Ασύλου, περιμένοντας μια λύση που αναβάλλεται διαρκώς. Περιμένει ότι σήμερα, που τελειώνει η εβδομάδα, θα επικοινωνήσει ξανά μαζί τους και ίσως έχουν νέα. Περιμένει, όπως περιμένουν όλοι όσοι γνωρίζουν την περίπτωσή του, να δείξουν ευαισθησία οι αρμόδιοι φορείς, να δώσουν απόλυτη, άμεση προτεραιότητα στην ανθρώπινη ζωή.\nΠριν από τέσσερις ημέρες, έμαθε ότι ο πατέρας του παρέλυσε στο χέρι και στο πόδι και είναι πια κατάκοιτος, χωρίς δυνατότητα να δουλέψει. Κανείς από τους δικούς του δεν γνωρίζει για τη δική του περιπέτεια υγείας.\n«Δεν θέλω να πεθάνω τόσο νέος», λέει. «Θέλω να κάνω εξετάσεις και να γίνω καλά για να μπορώ να δουλέψω να βοηθήσω τους δικούς μου».\nΔΙΚΑΙΩΜΑΤΑ 06.12.2019, 19:58\nΛύση για την άμεση δωρεάν νοσηλεία του 22χρονου καρκινοπαθή από το Πακιστάν ζητά ο Συνήγορος του Πολίτη με παρέμβασή του προς τις αρμόδιες αρχές ο Συνήγορος του Πολίτη.\nΔΙΚΑΙΩΜΑΤΑ 05.12.2019, 06:00\nΝα ανακληθεί άμεσα η απόφαση του υπουργού Εργασίας, «που καταργεί τη χορήγηση ΑΜΚΑ και αποκλείει από την αναγκαία ιατροφαρμακευτική περίθαλψη πρόσφυγες και μετανάστες», ζητά η Ομοσπονδία Ενώσεων Νοσοκομειακών...\nΔΙΚΑΙΩΜΑΤΑ 26.03.2020, 13:10\nΧωρίζουν καρκινοπαθή μητέρα από τα παιδιά της\nΤο Περιφερειακό Γραφείο Ασύλου Θεσσαλονίκης αποφάσισε ότι δικαιούται καθεστώς επικουρικής προστασίας η Χ.Α., 47 ετών από το Ιράκ, η οποία πάσχει από επιθετικό μεταστατικό καρκίνο.\nΒΟΥΛΗ 17.10.2021, 21:29


24/06/2018, 08:06 Upd: 24/06/2018, 08:10 38\nΝα τους πάρει\nΟ Στινγκ και η Τζολί.Λύθηκε το πρόβλημα.\nΑφού ο Τσίπρας θα μιλήσει για "δίκαιη κατανομή των βαρών της προσφυγικής κρίσης", άρα τους θεωρεί βάρος. Τότε γιατί τους καλεί και τους χαϊδεύει συνεχώς τους λάθρο? Τι σκοπούς εξυπηρετεί?\nΚέντρα υποδοχής σε χώρες προτεκτοράτα όπως η Ελλάδα και η Βοσνία Ερζεγοβίνη. Ιδιαίτερα το Ελλαδισταν με πληθυσμό που μειώνεται και ζεις κατά 40% σε ένα μεγάλο χωριό-ζουγκλα με αφρικανικό κλίμα και ένα προδότη πρωθυπουργό, σίγουρα θα κάνει τη δουλειά.\nΈχουμε έναν πρωθυπουργό μαριονέτα. Έναν απίστευτο τύπο αριστερού λέει ναι σε όλα και μετατρέπει την χώρα σε ένα απέραντο στρατόπεδο συγκέντρωσης. Το μεγαλύτερο καρκίνωμα ειναι η αριστερά , ψέματα προδοσίες μνημόνια ανθελληνισμος. Από την Θεσσαλονίκη την Δευτέρα αρχίζει ο αγώνας εναντίον των χαφιεδων του συριζα που θα προσπαθήσουν να μολύνουν με την παρουσία τους την Τούμπα. Χαφιέδες και ρουφιάνοι στην Τούμπα είναι ανεπιθύμητοι. Να κλείσουν τα γραφεία του συριζα σε όλη την Ελλάδα. Ήδη στην Μακεδονία μας τα έχουμε καταφέρει και από την ημέρα υπογραφής της προδοσίας μένουν ερμητικά κλειστά. Ο αγώνας συνεχίζεται μέχρι να πάρουν πίσω την προδοτική συμφωνία. Οποίος εξακολουθεί να στηρίζει συριζα είναι εχθρός του λαού και να γνωρίζει πως είναι υπεύθυνος για την προδοσία και την παράδοση της Μακεδονίας μας στο ΝΑΤΟ και στις πολυεθνικές. Κάθε συριζαιος είναι εχθρός του λαού.\nΣύντροφε Αλέξη, παρακάλεσέ τους εδώ στη Λέσβο να μας τους στέλουν.\nΣύντροφε Αλέξη, ας έρθουν όλοι εδώ στη Λέσβο, στο κόκκινο νησί. Στο νησί του 43,87% της αριστεράς, στο νησί της ανθρωπιάς και των γιαγιάδων με τα μιμπερό, στο υποψήφιο για Νόμπελ νησί που ευλόγησαν οι Πάπας, Ιερώνυμος και Βαρθολομαίος το 2016 και ύμνησαν Τζολύ, Αϊ Γουέι Γουέι και άλλοι διάσημοι καλλιτέχνες, στο νησί των 70 χιλιάδων ντόπιων και των 30 χιλιάδων αλλοδαπών μεταναστών και μελών των 114 ΜΚΟ. Από 1/7/18 οι μειωμένοι συντελεστές του ΦΠΑ καταργούνται όπως έγινε και στα άλλα Ελληνικά νησία (πράγμα που ΔΕΝ έγινε σε κανένα άλλο νησί της Ε.Ε). Αποτέλεσμα, οι τιμές καυσίμων και αγαθών θα εκτοξευτούν λόγω μεταφορικών και η ΗΔΗ ακριβή ζωή θα γίνει ακόμα πιο ακριβότερη. Αυτό σημαίνει λιγότερη αγοραστική δυνατότητα για τους ντόπιους, περισσότερες κλειστές επιχειρήσεις και τρελλλλλή αύξηση της ανεργίας (βλέπε καινούριοι Μυτιληνιοί νέοι μετανάστες για Γερμανία κλπ). Όταν στο νησί έρθουν π.χ. ένα εκατομμύριο λάθρομετανάστες (οι οποίοι έτσι και αλλιώς μόνιμα θα μείνουν), τότε αυτόματα η Λέσβος γίνεται ο δεύτερος μεγαλύτερος νομός της χώρας, και, με τα χρήματα των ΜΚΟ καθώς και τα 390 ευρώ που κάθε μήνα μπαίνουν στην χρεωστική κάρτα που δίνεται σε ΚΑΘΕ λαθρομετανάστη που μπουκάρει, οικονομικός κολοσσός! Όταν δε, ξεπεράσουν το εκατομμύριο, καταλαβαίνετε! Ποια Γερμανία γατάκια! Θα ακούει Λέσβος και θα τρομάζει η Αγγελικούλα! Με μεγάλη λοιπόν χαρά όλοι οι κάτοικοι τους περιμένουν. Εμείς οι Μυτιληνιοί είμαστε όλοι μετανάστες. Αν δεν είμαστε ακόμα, θα γίνουμε. Όσο για το φόβο της Χρυσαυγής, μη φοβάστε, έχουμε τους συντρόφους του ΑΝΤΑΡΣΥΑ (τα αντίστοιχα τάγματα ασφαλείας της αριστεράς δηλαδή) με τα κράνη και με τα ρόπαλα καθώς και τους συντρόφους του ΠΑΜΕ για να τους προστατεύουν!\nH αλληλεγγύη που έδειξε ο απλός Έλληνας πολίτης ΤΣΑΚΙΣΕ ηθικά τον φασισμό. Από εδώ και πέρα αναμένεται το πολιτικό ΤΣΑΚΙΣΜΑ του φασισμού με το να βγει το φασιστικό μόρφωμα εκτός νόμου και τέλος και σπουδαιότερο το δικαστικό ΤΣΑΚΙΣΜΑ του φασισμού με την καταδίκη και φυλάκιση των μεγαλοστελεχών του νεοναζιστικού μορφώματος. Να απαλλαχτούμε από το μεγαλύτερο καρκίνωμα που γέννησε η πολιτική ιστορία αυτού του τόπου. Υ.Γ Όσοι ψηφίζουν το μόρφωμα δεν έχουν καμία δικαιολογία είναι συνυπεύθυνοι, είναι ΦΑΣΙΣΤΕΣ τέλος, και έτσι πρέπει να αντιμετωπίζονται.\n..... σωστός!¡!!!!! φασιστακι\nεισαι ενας γνησιος απογονος του σταλιν και γνησιος φασιστας.τωρα για διανοουμενος...θα ελεγα αυτοδιαφημιζομενος και αυτοαποκαλουμενος διανοουμενος ταιριαζει καλυτερα σε εναν προδοτη\nΑγύριγε, για πιο ___μόρφωμα μιλάς, για τον ΣΥΡΙΖΑ; Έχεις δίκιο. Κάτω ο ΦΑΣΙΣΜΟΣ της αριστεράς!\nΌπως λέμε φυτοφάγος λύκος...\nτο φασιστικο μορφωμα στην Ελλαδα εχει ονομα και λεγεται συριζα και ο αρχηπροδοτης αρχηγος τους το μεγαλο λαμογιο της κουμουνδουρου λεγεται τσιπρας και θα τιμωρηθει μαζι με τους ψηφοφορους του\n@Αριστερός Διανοούμενος;Όπως λέμε ο λιμενάρχης της Δράμας;Τι λες ρε αναρχοφασιστοκομουνισταριό;\nΕσύ που ζεις ερυθροφασίστα στην Ευρώπη η την Ασία ?Αν ζεις στην Ευρώπη πρέπει να γνωρίζεις ότι στην Κεντρική και Ανατολική Ευρώπη άρχισε το ξήλωμα της βρομοπαγκοσμιοποιήσεις , και η σειρά της ΕΛΛΑΔΟΣ θα έρθει , μπορεί να αργήσει σε σχέση με της άλλες Ευρωπαϊκές χώρες αλλά θα έρθει , όποτε κανόνισε από τώρα τα εισιτήρια σου για αναχώρηση έκτρωμα .\nTo σχέδιο για ισλαμοποιηση ;\n.. των εξωγήινων ή των νεφελίμ; οι μπίζνες και τα επιδόματα είναι μεγαλύτερο κίνητρο από τα μεταφυσικά.\nΑφού είναι πλούτος, όπως προσπαθούσαν να μας πείσουν οι αριστερές ΜΚΟ, γιατί δεν τους θέλουν; Έπρεπε να γίνεται σφαγή για το ποιος να τους πρωτοπάρει.\nΟι Γερμανοί τους διάλεξαν και τώρα με βάση της συνθήκης του Δουβλίνου (γιατί δεν είναι μόνο ο αγράμματος, έχουμε παράδοση στους μεγάλους διαπραγμετευτές σ αυτή τη χώρα) θα μας στείλουν πίσω ότι βιαστή, τζιχαντιστή, τρελό, άχρηστο και εν δυνάμει φονιά ξεδιάλεξαν. Θα μας δώσουν και μερικά χρήματα μαζί με περισσότερες υποσχέσεις ... έκλεισε η δουλειά. Ξέρουν πως ανέκαθεν για λίγα χρήματα πουλάγαμε και τη μάνα μας\nΌλες οι χώρες του Νότου διαμαρτύρωνται εκτός απο την Ελλάδα της Αριστεράς και των ΜΚΟ του Σόρος.


"Τα παιδιά του Παραδείσου" προβάλλει η Κινηματογραφική Λέσχη Νάξου - naxostimes.gr\n“Τα παιδιά του Παραδείσου” προβάλλει η Κινηματογραφική Λέσχη Νάξου\nΤην ταινία "Τα παιδιά του Παραδείσου" (1997) του Ματζίντ Ματζιντί θα προβάλει την Πέµπτη 19 Μαρτίου στις 9 µ.µ., στην αίθουσα του Πνευµατικού Κέντρου της Καθολικής Μητρόπολης, στο Κάστρο Νάξου, η Κινηματογραφική Λέσχη.\nΟ Αλί χάνει τα παπούτσια της αδελφής του, και τα δύο παιδιά αναγκάζονται να µοιράζονται εναλλάξ το ίδιο ζευγάρι αθλητικά παπούτσια για να πηγαίνουν στο σχολείο. Ένας αγώνας δρόµου, που το τρίτο έπαθλο είναι ένα ζευγάρι παπούτσια, δίνει ελπίδες στον Αλί ότι θα αναπληρώσει την απώλεια. Η συνέχεια επί της οθόνης…\nΣύντοµη κριτική: Τα παιδιά του Παραδείσου, τρίτη ταινία του σηµαντικού Ιρανού σκηνοθέτη Ματζίντ Ματζιντί, είναι µια τρυφερή ταινία για την αγνότητα και την καλοσύνη που κρύβει η παιδική ψυχή και εντάσσεται στην σπουδαία παράδοση του Ιρανικού κινηµατογράφου για τις ταινίες µε παιδιά (Κιαροστάµι, Παναχί, κ.λ.π.) Είναι µια ταινία µε πρωταγωνιστές δυο µικρά αδέρφια που αγαπούν το ενα το άλλο και ακόµα περισσότερο τους γονείς τους.\nΩστόσο στην ταινία του Ματζιντί, η οποία έχει ένα πολύ ενδιαφέρον ντοκιµαντερίστικο στοιχείο, οι ενήλικες απουσιάζουν χαρακτηριστικά και όταν υπάρχουν, παρουσιάζονται αδύναµοι, άβουλοι να συµπράξουν µε τα παιδιά ή να καθοδηγούνται από αυτά. Μοναδική στιγµή στην οποία το αγόρι και ο πατέρας συνυπάρχουν, είναι η εκπληκτική σκηνή στην οποία πηγαίνουν στη συνοικία των πλουσίων, σε µια σεκάνς που παραπέµπει ευθέως στην κορυφαία ταινία του ιταλικού νεορρεαλισµού "Ο Κλέφτης των ποδηλάτων" του Βιττόριο Ντε Σίκα.\nΟ Ματζιντί επιλέγει λιτή σκηνοθεσία που παραπέµπει στα ελάχιστα µέσα κινηµατογράφησης αλλά ακόµα και έτσι καταφέρνει να αποδώσει στο έπακρο τον συναισθηµατικό κόσµο και το ψυχικό µεγαλείο των πρωταγωνιστών του. Σε µια φτωχική κοινωνία που όµως ξεχειλίζει ανθρωπιά και αισιοδοξία, η απώλεια των παπουτσιών δεν ανακοινώνεται στους γονείς όχι από φόβο αλλά από αξιοπρέπεια: «Μην το πεις στο µπαµπά. Δεν έχει λεφτά. Θα δανειστεί να σου πάρει καινούρια», λέει κάποια στιγµή ο Αλί στην αδελφή του.\nΗ ταινία είναι µια σπουδή πάνω στην εγκράτεια και την επιθυµία, µια βαθιά ανθρωπιστική ταινία µε εκπληκτικές ερµηνείες από τους δυο µικρούς πρωταγωνιστές. (πηγή: ishow.gr) Προτάθηκε για Όσκαρ καλύτερης ξενόγλωσσης ταινίας το 1997.


Σασμός: Οι εξελίξεις στα επόμενα επεισόδια της σειράς θα είναι καθηλωτικές καθώς η τιμωρία της Καλλιόπης έρχεται.\nΑυτή είναι η τιμωρία της Καλλιόπης :Ο Άγγελος βάζει σκοπό να τιμωρήσει την Καλλιόπη\nΜέχρι τον Ψηλορείτη εφτασαν οι κραυγές της Μαρίνας μόλις έμαθε την ώρα του γάμου της Θοδώρας το μαντάτο πως ο Αστέρης σκότωσε το γιό της. Παρόλο που τον είχε προειδοποιήσει να προσέχει και πως ο Αστέρης τον ψάχνει θυμωμένος, το κακό έγινε πάνω στα νεύρα και των δύο. Από λάθος ή από την κακιά στιγμή η μοίρα των δυό τους καταστρέφεται. Ο Αστέρης φεύγει έντρομος με αυτό που έκανε από το σημείο του φόνου, το ίδιο και η Σεμίνα που ήταν μπροστά στο φονικό και θα είναι ο πιο κρίσιμος μάρτυρας, όταν βρεθεί.\nΟ Μαθιός φτάνει στο σημείο του φόνου για να προλάβει τον αδελφό του αλλά δεν τα καταφέρνει και απεγνωσμένος ψάχνει να τον βρει. Ο Αστέρης θα βρεί κρησφύγετο στα βουνά αλλά δεν ήρθε η ώρα ακόμη να εμφανιστεί. O Mαθιός τελικά τον βρίσκει σε άθλια κατάσταση και προσπαθεί να τον συνεφέρει.\nΕκείνος που θα σοκαριστεί διπλά είναι ο Άγγελος. Χάνει τον κολλητό του φίλο και φονιάς είναι ο ξάδελφός του. Θα βρεθεί ανάμεσα στις δύο οικογένειες και η θέση του θα είναι δύσκολη. Μέχρι την ημέρα που θα πάει τη λύρα του στον μάστορα του Μάρκου Βρουλάκη ο οποίος και θα δει το ρολόι του και θα τον ρωτήσει που βρήκε το ρολόι του Μάρκου. Ο ‘Αγγελος λοιπόν μαθαίνει την αλήθεια για τον πατέρα του. Και η πρώτη που θα τιμωρηθεί για τα ψέμματα, τις συγκαλήψεις και την κοροιδία στο πρόσωπό του θα είναι η θεία του η Καλλιόπη.\nΕυθύνεται για την αυτοκτονία της μητέρας του και αυτό δεν θα το αφήσει έτσι. Ο γιατρός θα βάλει σκοπό της ζωής του να την αποκαλύψει και αυτό θα γίνει αργά και….βασανιστικά για την καπετάνισσα. Ο Μαθιός είναι επίσης εκείνος που στρέφεται εναντίον της σύμφωνα με το queen.gr «Από εμένα ξεκίνησαν όλα και είμαι ο μόνος που δεν πλήρωσε. Εσύ φταίς» της λέει με θυμό.\nΔείτε επίσης : Σασμός: Η γιαγιά Ειρήνη παραδέχεται το έγκλημα της\nΚαι θυμάστε που όλοι αναρωτιόμαστε ποιός είναι ο σκοπός που εμφανίστηκε στη σειρά, ο νέος μας ήρωας ο Βλάσσης Καραπάνος; Είναι εκείνος που θα στηρίξει στη φυλακή τον Αστέρη, αλλά….και θα του λύσει κάποιες απορίες του στη συνέχεια. Γιατί όταν δειλά – δειλά εκείνος θα αρχίσει να του λέει μερικά πράγματα για εκείνον θα φτάσουμε και στον…Μαθιό. Αλλά αυτό σας το κρατούμε ως έκπληξη για τις επόμενες ημέρες.


mankey | THE DITCH\n17/03/2008 mankey\t3 Σχόλια\n16/03/2008 mankey\t5 Σχόλια\nΠεριμένεις στη στάση το λεωφορείο; Ταξιδεύεις με τρένο και δεν σου βρίσκεται κάποιο πρόχειρο βιβλίο; Είσαι σπίτι και βαριέσαι; Σίγουρα υπάρχουν στιγμές που δεν ξέρει τι να κάνεις για να περάσει η ώρα. Για να φτάσεις να διαβάζεις αυτά, ίσως μάλιστα βαριέσαι αυτή τη στιγμή! Ιδού λοιπόν κάποια πράγματα που μπορείς να κάνεις.\nΠοιός έχει την καλοσύνη να δείρει τον Κο Brabant;\n10/01/2008 mankey\t5 Σχόλια\nΑναζητείται τροφαντός Άγγλος δημοσιογράφος διαμένων στην Αθήνα που ακούει στο όνομα Malcolm Brabant.\nΜπορεί κάποιος από τους επαναστάτες της εποχής μας να του ρίξει ένα χέρι ξύλο παρακαλώ;;; 😉\n20/06/2007 mankey\t15 Σχόλια\nΤο αεροπλάνο της αγάπης\n22/05/2007 mankey\t2 Σχόλια\nΆμα ταξιδεύεις overseas και δεις κάποιον δίπλα σου με αναπάντεχες «ορέξεις», δηλαδή σεξουαλικές επιθυμίες…ε, μην ανησυχείς, δεν το θέλει το παλικάρι, είναι γιατί έχει πάρει viagra!\nΤο μαγικό χάπι θεραπεύει πολλές μορφές jet-lag, σύμφωνα με έρευνες επιστημόνων στην Αργεντινή. Τουλάχιστον σε ποντίκια… βέβαια υπάρχουν κάποιες «παρενέργειες», όπως ανεπιθύμητη στύση, αλλά δε βαριέσαι…το πολύ πολύ να πας Αμερική με την παρέα σου και να γυρίσεις με…άλλη παρέα!\n22/05/2007 mankey\t5 Σχόλια\n21/05/2007 mankey\t7 Σχόλια


Υπάρχει Ελάχιστη Βάση Εισαγωγής για Υπουργούς; | Cretanleft.gr\nΟ κος Τσίπρας είναι γνωστός λαϊκιστής. Αυτό το ξέρουν όλοι και περισσότερο ο κος Μητσοτάκης. Να, για παράδειγμα στη συζήτηση για την παιδεία που έγινε στη βουλή τον περασμένο Φλεβάρη, ο κος Τσίπρας προέβλεψε ότι με το νέο νομοσχέδιο και την Ελάχιστη Βάση Εισαγωγής θα έμεναν έξω από τις σχολές 24.000-25.000 υποψήφιοι (εδώ το Βίντεο στο 22:28 και μετά). Είπε κι άλλα τότε. Ότι για παράδειγμα θα έμεναν απ’ έξω περίπου 600 υποψήφιοι από τα Εσπερινά αφού, παρότι υπάρχουν κρατημένες θέσεις για αυτούς, δε θα πιάσουν την ελάχιστη βάση.\nΟ κύριος Μητσοτάκης τον αποστόμωσε: «Από πού προέκυψε αυτός ο υπολογισμός, κύριε Τσίπρα;» του είπε. «Αφού δεν ξέρετε πώς θα γράψουν οι νέοι μας, ούτε ξέρετε ποια ελάχιστη βάση θα καθορίσει κάθε σχολή». Και μετά τού την είπε κανονικά: «Μα αυτά είναι απλά Μαθηματικά. Μήπως έχετε αποκτήσει μαντικές ικανότητες στο Πολυτεχνείο όπου σπουδάσατε;» (στο ίδιο Βίντεο στο 56:06 και μετά). Έτσι είναι κύριε Τσίπρα μας. Βρήκες το μάστορά σου. Πού να τη βγει το ψωρο-Μετσόβιο Πολυτεχνείο στο Χάρβαρντ και στο Στάνφορντ. Ούτε απλά Μαθηματικά δεν ξέρεις.\nΤέλος πάντων, ο χρόνος κύλησε και ο κύριος Μητσοτάκης δικαιώθηκε. Οι βαθμολογίες βγήκαν και αποδείχθηκε ότι ο Τσίπρας έπεσε έξω. Σήμερα, με την πιο αισιόδοξη εκτίμηση (βλέπε esos.gr) θα μείνουν απ’ έξω… 26.000 υποψήφιοι. Περίπου 9.000 περισσότεροι από πέρυσι. Τέλος πάντων, καλά να πάθουν, αφού δε διάβαζαν.\nΌπως για παράδειγμα, ο υποψήφιος και η υποψήφια που έγραψαν περίπου 18.000 μόρια, αλλά δεν εισάγονται στην Αρχιτεκτονική γιατί δεν έπιασαν την ΕΒΕ σε μισό μάθημα. Τώρα διαμαρτύρονται. Λες και χάθηκαν τα ιδιωτικά κολλέγια. Έτσι είναι ρε παιδιά η ζωή, ας ζωγραφίζατε καλύτερα. Ισχυρίζονται μάλιστα ότι το μάθημα του ελεύθερου και γραμμικού σχεδίου δε διδάσκεται καθόλου στη Δημόσια εκπαίδευση. Λαϊκισμοί. Λες και διδάσκονται τα άλλα. Σάματις άμα διδασκότανε θα μαθαίνατε τίποτε με τις καταλήψεις που κάνουν όλη την ώρα οι αναρχο-άπλυτοι; Αφήστε τις δικαιολογίες, φροντιστήρια δεν έχει η γειτονιά σας; Τι θα πει είχε καραντίνα και δε γίνεται να μάθετε σχέδιο από τον υπολογιστή; Είστε και τεχνοφοβικοί από πάνω.\nΑυτούς ανέλαβε να τους αποστομώσει η κα Κεραμέως. Τους τα είπε χύμα και τσουβαλάτα: Και να μπαίνατε, ρε παιδιά, μήπως θα καταφέρνατε να αποφοιτήσετε; Πώς να βγάλεις την Αρχιτεκτονική άμα είσαι μαθητής του ψωρο-18 και κάτι; «…εμάς δεν μας ενδιαφέρει να εγκλωβίζουμε τους μαθητές, να τους δημιουργούμε φρούδες ελπίδες…» , είπε με μητρική στοργή η κα υπουργός (βλέπε in.gr). Να μπει το παιδί στο πανεπιστήμιο και μετά να μην μπορεί να βγει; Να στουμπώσει μέσα; Με λίγα λόγια, τους προστατεύει. Όπως προστατεύει και τους μαθητές των Εσπερινών. Πώς θα σπουδάσουν αφού το πρωί δουλεύουν. Μας δουλεύουν; Τζάμπα η ταλαιπωρία τους να γραφτούν και τζάμπα το πάσο που θα βγάλουν. Ενώ άμα μείνουν μόνο υδραυλικοί και αφοσιωθούν στη δουλειά, μια μέρα (ποιος το ξέρει;) ίσως γίνουν το πρώτο όνομα στις υδραυλικές εγκαταστάσεις στο Περιστέρι. Να είμαστε πρακτικοί. Κι άμα είναι οικονόμοι και βάλουν κανένα 10χίλιαρο στην άκρη, αγοράζουν όποιο πτυχίο θέλουν, από όποιο college θέλουν.\nΟ Θεός τους φύλαξε από τον Γαβρόγλου και τον Φίλη που θα τους έβαζαν με το ζόρι στο Πανεπιστήμιο να χάνουν την ώρα τους στα κυλικεία και στις συνελεύσεις. Ευτυχώς!\nTags: Ελάχιστη Βάση ΕισαγωγήςΚυβέρνηση ΝΔΝίκη ΚεραμέωςΠΑΙΔΕΙΑΣχόλιο


Τέσσερις θανάτους και 655 νέα κρούσματα ανακοίνωσε απόψε το Υπουργείο Υγείας – Kanali 6\nΤέσσερις θανάτους και 655 νέα κρούσματα ανακοίνωσε απόψε το Υπουργείο Υγείας\nΤο Υπουργείο Υγείας ανακοινώνει ότι σήμερα, 29 Ιουλίου 2021:\nΤέσσερα άτομα απεβίωσαν από τη νόσο COVID-19, ανεβάζοντας τον συνολικό αριθμό θανάτων σε 416.\n283 ασθενείς COVID-19 νοσηλεύονται, εκ των οποίων οι 83 σε σοβαρή κατάσταση. Ποσοστό 88,3% των νοσηλευόμενων δεν έχουν ιστορικό εμβολιασμού.\nΈχουν πραγματοποιηθεί συνολικά 68,230 τεστ ανίχνευσης της νόσου με τη μοριακή μέθοδο (PCR) και τη μέθοδο ταχείας ανίχνευσης αντιγόνου (antigen rapid test).\n655 (ποσοστό θετικότητας: 0,96%) νέα περιστατικά της νόσου COVID-19 εντοπίστηκαν από τα μοριακά τεστ (PCR) και τα τεστ ταχείας ανίχνευσης αντιγόνου (antigen rapid test), ανεβάζοντας τον συνολικό αριθμό κρουσμάτων σε 100,784.\nΓυναίκα, ηλικίας 66 ετών, που κατέληξε χθες στο Γενικό Νοσοκομείο Λάρνακας.\nΆντρα, ηλικίας 60 ετών, που κατέληξε χθες στη Μονάδα Εντατικής Θεραπείας του Γενικού Νοσοκομείου Λευκωσίας.\nΓυναίκα, ηλικίας 89 ετών, που κατέληξε χθες στο Γενικό Νοσοκομείο Λεμεσού.\nΆντρα, ηλικίας 70 ετών, που κατέληξε σήμερα στη Μονάδα Εντατικής Θεραπείας του Γενικού Νοσοκομείου Λευκωσίας.\nΣυνεπώς, ο συνολικός αριθμός των θανάτων με τελική αιτία τη νόσο COVID-19 ανέρχεται σε 416, εκ των οποίων:\n272 άντρες (65%), και\n144 γυναίκες (35%).\nΣυνολικά, στα νοσηλευτήρια του ΟΚΥπΥ νοσηλεύονται 283 ασθενείς της νόσου COVID-19, εκ των οποίων οι 83 σε σοβαρή κατάσταση ή σε συνθήκες ΜΑΦ.\nΑπό τους 83 ασθενείς που είναι σε σοβαρή κατάσταση, οι 39 είναι διασωληνωμένοι, οι δύο νοσηλεύονται σε Μονάδα Εντατικής Θεραπείας εκτός αναπνευστήρα και οι 42 σε Μονάδα Αυξημένης Φροντίδας.\nΑπό τις 68,230 διαγνώσεις που διενεργήθηκαν σήμερα οι 7,425 έγιναν με τη μοριακή μέθοδο (PCR) και οι 60,805 με τη μέθοδο ταχείας ανίχνευσης αντιγόνου (antigen rapid test), εντοπίστηκαν 655 περιστατικά της νόσου COVID-19, που προέκυψαν ως εξής:\n66 κρούσματα από 500 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων.\n8 κρούσματα από 2,801 δείγματα που λήφθηκαν στο πλαίσιο ελέγχου επιβατών στα Αεροδρόμια Λάρνακας και Πάφου.\n119 κρούσματα από 3,847 δείγματα που λήφθηκαν μέσω ιδιωτικής πρωτοβουλίας.\n13 κρούσματα από 197 δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων.\n1 κρούσμα από 80 δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας.\n28 κρούσματα από 1,834 δείγματα που εξετάστηκαν με τη μέθοδο ταχείας ανίχνευσης αντιγόνου (antigen rapid test) σε ιδιωτικά κλινικά εργαστήρια και σε φαρμακεία.\n420 κρούσματα από 58,971 δείγματα που εξετάστηκαν με τη μέθοδο ταχείας ανίχνευσης αντιγόνου (antigen rapid test).\nΜαχαιρώματα στη Λευκωσία – Ένας τραυματίας σοβαρά στο νοσοκομείο


Τι προκαλεί τα κόκκινα σημάδια στο δέρμα σας; - ΑΝΑΛΥΣΕ ΤΟ\nΕίναι αρκετά συχνό φαινόμενο το να έχετε κόκκινα σημάδια στο δέρμα σας. Τα σημάδια αυτά είναι μικρά και έχουν ένα βαθυκόκκινο χρώμα, ενώ μερικές φορές είναι και ανάγλυφα κι εμφανίζονται κυρίως στο λαιμό, το στήθος και την πλάτη. Όμως τι τα προκαλεί; Θα πρέπει να τα προσέχουμε; Είναι επικίνδυνα; Θα σας εξηγήσουμε παρακάτω προκειμένου να εφησυχαστείτε.\nΤα μικρά, πάρα πολύ κόκκινα σημάδια που έχουν ένα πολύ λαμπερό, κόκκινο χρώμα τείνουν να σας φοβίζουν όταν εμφανίζονται ξαφνικά στο δέρμα σας. Δεν πονάνε, ωστόσο φαίνονται άσχημα και όλοι θέλουμε να μάθουμε για ποιον λόγο εμφανίζονται ξαφνικά. Είναι εξαιτίας της διατροφής σας; Συνδέονται με κάποια ασθένεια; Θα ξεκινήσουμε λέγοντας ότι δεν είναι σοβαρά, αλλά παρόλα αυτά θα πρέπει να τα ελέγχετε. Στο συγκεκριμένο άρθρο θα μιλήσουμε γι’ αυτό με λεπτομέρειες.\nΚόκκινα σημάδια σαν αυτά στο πρόσωπό σας, στα χέρια σας, καθώς και σε άλλα εκτεθειμένα σημεία του σώματός σας μπορεί να οφείλονται στην υπερβολική έκθεση στον ήλιο. Γι’ αυτό το λόγο θα πρέπει να είστε πολύ προσεκτικοί.\nΠαρατηρήστε τις άκρες και την υφή τους. Αν οι άκρες είναι ακανόνιστες, η υφή τραχιά και το μέγεθός τους είναι πάνω από 6 χιλιοστά, θα πρέπει να συμβουλευτείτε το δερματολόγο σας.\nΝα πίνετε εκχύλισμα ταραξάκο μια φορά τη μέρα. Είναι πολύ αποτοξινωτικό. Μην πίνετε περισσότερο από μια φορά καθώς μπορεί να έχετε ανεπιθύμητες παρενέργειες.\nΕκτός από το να ακολουθείτε μια ισορροπημένη διατροφή, προκειμένου να αποτρέψετε την εμφάνισή τους, θα πρέπει να προστατευτείτε από την έκθεση στον ήλιο. Μπορείτε να αποτρέψετε τα σημάδια που εμφανίζονται στο πρόσωπο και στο λαιμό σας με τη χρήση αντηλιακού. Προσπαθήστε πάντα να διατηρείτε την επιδερμίδα σας ενυδατωμένη, να καταναλώνετε πολλή βιταμίνη C και να αποφεύγετε την έκθεση στον ήλιο κατά τις πιο ζεστές ώρες της ημέρας.\nΤα σημάδια αυτά συνήθως δεν εξαφανίζονται. Αν σας ενοχλούν,μπορείτε να καταφύγετε σε πιο παραδοσιακές, φυσικές θεραπείες, όπως, για παράδειγμα, η τοποθέτηση ενός επιδέσμου με χυμό κρεμμυδιού καθημερινά μέχρι να εξαφανιστούν. Μια ακόμη λύση είναι η κατάποση ενός δισκίου βιταμίνης C ανά τακτά χρονικά διαστήματα. Σε κάθε περίπτωση συνιστάται να εμποδίσετε την εμφάνισή τους με μια ισορροπημένη διατροφή που αποτρέπει τη συσσώρευση τοξίνων στο σώμα. Αυτό θα αποτελέσει σίγουρα ένα μεγάλο δώρο για το δέρμα σας.


Εμφάνιση αναρτήσεων με την ετικέτα ΘΕΤΙΚΕΣ ΕΠΙΣΤΗΜΕΣ\nτου Σ. Αντωναράκη* και Γ. Μπαμινιώτη** Από τότε που πρωτοδιαβάστηκε το γονιδίωμα αναφοράς του ανθρώπου στις αρχές του αιώνα μας, οι περισσότεροι γενετιστές χρησιμοποιούν την αναλογία με τη γλώσσα για να εξηγήσουν το γονιδίωμα στο μη μυημένο ακροατήριο. Λέγονται, κατά κανόνα, τα εξής: το γονιδίωμα είναι ένα τεράστιο αλλά πεπερασμένο κείμενο βιολογικής πληροφορίας, γραμμένο με τέσσερα μόνο γράμματα: A, C, G και T. Το σύνολο του κειμένου αυτού στον άνθρωπο είναι περίπου 6,4 δισ. γράμματα· τα μισά προέρχονται από τον πατέρα και τα άλλα μισά από τη μητέρα. Εχουμε δηλαδή δύο αντίγραφα του γονιδιώματος σε κάθε ένα από τα κύτταρά μας. Το γονιδίωμα είναι χωρισμένο σε 23 ζεύγη βιβλίων που τα λέμε χρωμοσώματα. Είναι φανερό πως η σύγκριση του γονιδιώματος με τον γραπτό λόγο ταιριάζει άριστα και βοηθάει στην κατανόησή του. Ομως η αναλογία δεν σταματά εδώ. Η φύση του γονιδιώματος έχει και άλλες πολλές και θαυμαστές ομοιότητες με τον γραπτό και προφορικό λόγο. Η γλώσσα δηλαδή και το γονιδίωμα έχουν «


Sportotal.gr - Άρης-Παναθηναϊκός: Το ντέρμπι με τα «πόδια» του Ανδρίτσου (vid)\n10/12/2017 - 12:13\nΆρης-Παναθηναϊκός: Το ντέρμπι με τα «πόδια» του Ανδρίτσου (vid)\nΜε αφορμή το σημερινό ντέρμπι Άρης-Παναθηναϊκός στο πλαίσιο της 8ης αγωνιστικής της Basket League (10/11, 17:00), το Sport-Retro.gr γυρίζει τον χρόνο στις 29 Ιανουαρίου του 1983.\nΤο διαδικτυακό κανάλι «NickGalis Archive» ανάρτησε ακόμη ένα μπασκετικό «διαμαντάκι», το οποίο αφορά στην αναμέτρηση μεταξύ των δύο κορυφαίων συλλόγων της δεκαετίας του 1980.\nΤότε ο Παναθηναϊκός προερχόταν από τη διαδοχική κατάκτηση 3 πρωταθλημάτων και ο Άρης του Νίκου Γκάλη δεν είχε ακόμη καταφέρει να λάβει τον τιμητικό χαρακτηρισμό «αυτοκράτορας».\nΤο συγκεκριμένο ντέρμπι στο κατάμεστο από 6.000 θεατές «Αλεξάνδρειο», στο πλαίσιο της 15ης αγωνιστικής της Α’ Εθνικής κατηγορίας, ήταν ιδιαίτερα σημαντικό (και) από βαθμολογικής πλευράς.\nΠριν από το τζάμπολ, οι «κίτρινοι» και ο Ολυμπιακός συγκατοικούσαν στην κορυφή με 26 βαθμούς, ενώ οι «πράσινοι» και ο ΠΑΟΚ στη 2η θέση με 25 βαθμούς.\nΟι «ερυθρόλευκοι» έχασαν έδαφος στη μάχη του τίτλου, καθώς ηττήθηκαν 97-85 από τον Απόλλωνα στην Πάτρα, εν αντιθέσει με τον «δικέφαλο» που επικράτησε 75-66 του Πανελληνίου στην Κυψέλη.\nΟ Άρης είχε θριαμβεύσει με 94-84 στο ντέρμπι του α’ γύρου στον «Τάφο του Ινδού» και σε περίπτωση νίκης θα γινόταν το φαβορί για την κατάκτηση του 3ου πρωταθλήματος της Ιστορίας του (1930, 1979 τα προηγούμενα δύο).\nΟ Παναθηναϊκός μπήκε καλά στο ντέρμπι, με μεγαλύτερο κέρδος το γεγονός ότι η ζώνη 3-2 είχε περιορίσει αισθητά τη δράση του Νίκου Γκάλη.\nΟ Βασίλης Παραμανίδης ήταν εκείνος που έκανε τη διαφορά για λογαριασμό του Άρη, ωστόσο το α’ ημίχρονο έκλεισε με τους φιλοξενούμενους προηγούμενους (32-28).\nΟ σπουδαίος Σερραίος φόργουορντ/σέντερ αναδείχθηκε πρώτος σκόρερ του ντέρμπι με 22 πόντους, ήτοι 3 περισσότερους από τον Νίκο Γκάλη.\nΤο 30-37 του «τριφυλλιού» συνδυάστηκε με τα 4 φάουλ του Νίκου Φιλίππου, ωστόσο τότε αφυπνίστηκε ο «γκάνγκστερ» που με διαδοχικά εύστοχα σουτ ο Άρης κατέγραψε ένα επιμέρους 10-3 και ξαναμπήκε στο κόλπο.\nΌταν οι «κίτρινοι» επανήλθαν για τα καλά στη διεκδίκηση της νίκης, ο Λιβέρης Ανδρίτσος «φορτώθηκε» με 4 φάουλ και ο Ντέιβιντ Στεργάκος αποβλήθηκε με 5.\nΑργότερα, συγκεκριμένα στο 37’, τόσο ο Γκάλης όσο και ο Φιλίππου βγήκαν εκτός με 5 φάουλ, γεγονός που έδωσε ένα σημαντικό ψυχολογικό αβαντάζ στο «τριφύλλι».\nΤο ντέρμπι πήγαινε πόντο-πόντο με μπροστάρη τον Άρη, ώσπου ο Γιώργος Δοξάκης απέκτησε έναν ασυνήθιστο ρόλο: εκείνον του πρωταγωνιστή.\nΔύο μακρινά σουτ του (68-64, 70-68) κρατούν τους «κίτρινους» σε θέση οδηγού, ενώ η ασίστ του στον Παραμανίδη για το 72-70 στα 58’’ αποδείχθηκε καταλυτική.\nΤο άστοχο σουτ του Απόστολου Κόντου έδωσε τη θέση του σε δύο διαδοχικά του Δοξάκη (έπειτα από ριμπάουντ του ίδιου), ο Δημήτρης Κοκολάκης δεν κατάφερε να συγκρατήσει την μπάλα, η οποία κατέληξε στα πόδια του Ανδρίτσου.\nΜε 11’’ να απομένουν, ο διαιτητής Γιώργος Τσολακίδης θεώρησε ότι ο άσος του «τριφυλλιού» έκανε παράβαση και η μπάλα πέρασε ξανά σε «κίτρινα» χέρια.\nΌπως είναι φυσικό, οι «πράσινοι» διαμαρτυρήθηκαν έντονα και το ματς διακόπηκε για μερικά λεπτά, όμως η απόφαση δεν άλλαξε.\n«Κόντο, γιατί τρέμεις ρε;», φώναξε ένας φίλαθλος τη στιγμή της διακοπής, ενώ πολλοί περισσότεροι ήταν εκείνοι που έβρισαν εν χορώ τους φιλοξενούμενους.\n«Όλοι είδαν πώς κέρδισε ο Άρης σήμερα», δήλωσε μετά το ματς ο Κόντος, πρώτος σκόρερ του Παναθηναϊκού στο ντέρμπι της Θεσσαλονίκης.\nΗ ουσία ήταν ότι οι «κίτρινοι» έμειναν μόνοι πρώτοι στην κορυφή (στο -1 από Ολυμπιακό, ΠΑΟΚ και το -2 από το «τριφύλλι»), στο σημείο δηλαδή που τους βρήκε και η ολοκλήρωση του πρωταθλήματος.\nΑΡΗΣ (Γιάννης Ιωαννίδης): Παραμανίδης 22, Γκάλης 19, Δοξάκης 10, Ρωμανίδης 9, Φιλίππου 7, Καραγιώργης 5, Παπαγεωργίου 4, Ταχτσάνης, Γεωργιάδης.\nΠΑΝΑΘΗΝΑΪΚΟΣ (Χρήστος Κέφαλος): Κόντος 18, Ανδρίτσος 17, Κορωναίος 15, Στεργάκος 8, Κάππος 6, Κοκολάκης 6, Ιωάννου.\nΠεριγραφή: Φίλιππος Συρίγος\nΠερισσότερα σε αυτή την κατηγορία: « Παπαλουκάς: «Αν ο Ολυμπιακός παραμείνει υγιής θα πάει στο Final Four»\tΔεν παίζει με ΑΕΚ ο Παπαπέτρου »


Ισθμός Κορίνθου: Όταν στην Ελλάδα γίνονταν πραγματικά μεγάλα έργα | ArmyNews.gr\nΑρχική ΕΙΔΗΣΕΙΣ Ισθμός Κορίνθου: Όταν στην Ελλάδα γίνονταν πραγματικά μεγάλα έργα\nΙσθμός Κορίνθου: Όταν στην Ελλάδα γίνονταν πραγματικά μεγάλα έργα\nΤο όνειρο υπήρχε από την εποχή της αρχαίας Ελλάδας, όμως άρχισε να γίνεται πραγματικότητα το 1882. Η διάνοιξης της διώρυγας της Κορίνθου είναι σημείο σταθμός στην ιστορία της απελευθερωμένης Ελλάδας.\nΜετά την απελευθέρωση της Ελλάδας, ο κυβερνήτης Καποδίστριας επιθυμώντας την ανάπτυξη της χώρας, ανέθεσε τη μελέτη της διάνοιξης της Διώρυγας της Κορίνθου σε ειδικό μηχανικό. Όμως, τo κονδύλι των 40 εκατομμυρίων χρυσών φράγκων που απαιτούταν, σύμφωνα με τον προϋπολογισμό δαπάνης, για την εκτέλεση του έργου, δεν μπορούσε να εξευρεθεί από τη διεθνή χρηματαγορά και πόσο μάλλον να διατεθεί από τον ελληνικό προϋπολογισμό.\nΟι εργασίες διάνοιξης ξεκίνησαν στις 23 Απριλίου 1882. Η μελέτη του έργου έγινε από τον Ούγγρο Β. Gerfer, αρχιμηχανικό της διώρυγας Φραγκίσκου στην Ουγγαρία, και ελέγχθηκε από τον μηχανικό Daujats, αρχιμηχανικό της διώρυγας του Σουέζ. Για την τελική κατάληξη έγιναν μελέτες τριών χαράξεων. Ως η πιο σωστή και οικονομική, προκρίθηκε η χάραξη που είχε εφαρμόσει ο Νέρωνας. Ύστερα, όμως, από 8 χρόνια, η εταιρεία αυτή διέκοψε τις εργασίες της -εξαιτίας της εξάντλησης όλων των κεφαλαίων της- και τελικά διαλύθηκε.Τη συνέχιση του έργου ανέλαβε ελληνική εταιρεία με την επωνυμία «Εταιρεία της Διώρυγας της Κορίνθου» υπό τον Ανδρέα Συγγρό, που ανέθεσε την εκτέλεση των εργασιών στην εργοληπτική εταιρεία του Α. Μάτσα, η οποία και αποπεράτωσε το έργο. Αυτό το οικονομικό τόλμημα, αυτός ο τεχνικός άθλος, με τη χρησιμοποίηση 2.500 εργατών και των τελειότερων μηχανικών μέσων της εποχής, ολοκληρώθηκε μετά 11 χρόνια. Τα εγκαίνια έγιναν με ιδιαίτερη μεγαλοπρέπεια στις 25 Ιουλίου 1893, από το πρωθυπουργό Σωτήριο Σωτηρόπουλο.\nΗ γεωλογική σύσταση των πρανών της Διώρυγας είναι ανομοιόμορφη, με ποικιλία γεωλογικής συστάσεως εδαφών. Μία ιδιομορφία, που κατά καιρούς είχε ως συνέπεια την κατάπτωση μεγάλων χωμάτινων όγκων και κατά συνέπεια το κλείσιμο του καναλιού. Συνολικά, από την έναρξη λειτουργίας της έως το 1940, η Διώρυγα παρέμεινε κλειστή για διάστημα τεσσάρων χρόνων. Μεγάλη διακοπή της λειτουργίας της έγινε και το 1944, όταν οι Γερμανοί, κατά την αποχώρησή τους, ανατίναξαν τα πρανή, προκαλώντας την κατάπτωση 60.000 κυβικών μέτρων χωμάτων. Πιο συγκεκριμένα, στη λήξη του Β΄ Παγκοσμίου Πολέμου, κατά την αποχώρησή τους οι Γερμανοί το πρώτο δεκαήμερο του Οκτωβρίου 1944, ανατίναξαν τη σιδηροδρομική και την οδική γέφυρα, έριξαν βαγόνια τρένου σε ένα σημείο της διώρυγας για να τη φράξουν και πυροδότησαν εκρήξεις στο βυθό του προλιμένα. Οι εργασίες εκφράξεως διήρκεσαν πέντε χρόνια (1944-1949). Το 1947 η Σχολή Μηχανικού του Στρατού ανέλαβε την ανακατασκευή της οδικής γέφυρας.\nΗ Διώρυγα της Κορίνθου αποτελεί ένα διεθνή κόμβο θαλασσίων μεταφορών που εξυπηρετεί πλοία ερχόμενα από την Δυτική Μεσόγειο και Αδριατική Θάλασσα με κατεύθυνση προς λιμένες της Ανατολικής Μεσογείου και Μαύρης Θάλασσας και αντίθετα. Η Διώρυγα τέμνει κατ’ ευθεία γραμμή τον Ισθμό της Κορίνθου σε μήκος 6.343 μέτρων. Το ελάχιστο πλάτος στο ύψος της θάλασσας είναι 24,6 μέτρα και στο βυθό 21 μέτρα. Το βάθος της ανέρχεται στα 8 μέτρα.\nΣήμερα, ο εμπορικός ρόλος της Διώρυγας είναι εξαιρετικά περιορισμένος συγκριτικά με το παρελθόν, καθότι το πλάτος της απαγορεύει τη διέλευση στα περισσότερα εμπορικά πλοία. Ειδικότερα, το πλάτος των 24.6 μέτρων της Διώρυγας στην επιφάνεια της θάλασσας μεταφράζεται σε μέγιστο πλάτος διέλευσης περίπου 17 μέτρων, κάτι το οποίο σημαίνει ότι μπορούν να την διασχίσουν μόνο μικρά φορτηγά πλοία (μεγέθους handysize), τα οποία κατά βάση επιχειρούν σε περιφερειακές θαλάσσιες εμπορικές οδούς. Παρότι λοιπόν τη διασχίζουν περίπου 12.000 πλοία ετησίως, ο ρόλος της Διώρυγας είναι στις μέρες μας κυρίως τουριστικός, με τα περισσότερα πλεούμενα που την περνούν, να εξυπηρετούν κατά βάση τουρίστες διαφόρων εθνικοτήτων.\nΜια φωτογραφική αναδρομή σε ένα από τα μεγαλύτερα έργα της Ελλάδας, που σήμερα αποτελεί διεθνή κόμβο θαλάσσιων συγκοινωνιών.\nΔιώρυγα Κορίνθου 1907\nΚαταστροφή της διώρυγας από τα γερμανικά στρατεύματα 1944\nΟι εργασίες εκφράξεως κράτησαν 5 χρόνια (1944-1949)\nΗ Διώρυγα ξαναχρησιμοποιείται\n“Εγκαίνια της Διώρυγας”. Πίνακας του Κωνσταντίνου Βολανάκη 1893\nΠηγή : Archives historiques BNP Paribas/facebook\nΚοινή αναπαράσταση διέλευσης πλοίου από τη Διώρυγα της Κορίνθου σε δύο ελληνικά γραμματόσημα του 1927. (Φωτ. SHUTTERSTOCK)\nΠαρακολουθήστε το εξαιρετικό βίντεο του χρήστη ORFFEAS\nΗ μηχανική του Ισθμού της Κορίνθου. Πως λειτουργούν οι βυθιζόμενες γέφυρες (Up Drones)\nΟ Ισθμός από ψηλά (haanity)


«Θλίβομαι με αυτήν την εικόνα και πολύ φοβάμαι ότι θα έχει αρνητικό αντίκτυπο στο νομό μας, τον οποίο θεωρώ ότι με την κίνηση του κυρίου Περιφερειάρχη ότι έμεινε ορφανός. Κρίνω ότι πολύ βιαστικά αφαιρέθηκαν οι αρμοδιότητες από τον κύριο Πατακάκη πριν υπάρξει τελεσίδικη απόφαση» υπογραμμίζει το στέλεχος των ΑΝΕΛ και Περιφερειακός σύμβουλος Ηρακλής Χατζηθεοδωρίδης. Υπογραμμίζει ότι το 2019 θα είναι έτος κάθαρσης και εκλογών στην Αυτοδιοίκηση. Αναφέρει ότι η Οικονομία βαδίζει καλά και ότι η Ελλάδα αναβαθμίζεται από τους οίκους αξιολόγησης, βγαίνει στις αγορές και το τέλος των μνημονίων πλησιάζει. Τέλος δηλώνει ότι οι ΑΝΕΛ εμμένουν στην απόφαση περί καμιάς χρήσης του όρου Μακεδονία την οποία θα στηρίξουν μέχρι τέλους.\n- Κύριε Χατζηθεοδωρίδη φαίνεται πως η χώρα βρίσκεται σε κομβικό σημείο. Από τη μια τα θέματα της οικονομίας και από την άλλη τα εθνικά ζητήματα κυριαρχούν με ένταση στην καθημερινή επικαιρότητα. Ποια είναι η εκτίμησή σας;\n- Τα οικονομικά θέματα έστω και δύσκολα και μετά από πολλές στερήσεις και χρόνια βρίσκουν τον δρόμο τους. Αυτό αποδεικνύεται από τους διεθνείς οίκους αξιολόγησης που τον τελευταίο καιρό αναβαθμίζουν διεθνώς την ελληνική οικονομία. Η Ελλάδα βγαίνει στις αγορές μετά από 8 χρόνια και το τέλος των μνημονίων πλησιάζει. Από τον Αύγουστο τα μνημόνια θα αποτελέσουν παρελθόν για την χώρα μας, χωρίς αυτό να σημαίνει ότι θα ξαναγυρίσουμε στην λογική και στις πρακτικές των προ μνημονίων χρόνων. Ο Ελληνικός λαός κατάλαβε με οδυνηρό τρόπο τι σημαίνει να δανείζεσαι και να ξοδεύεις ασύστολα για καταναλωτικούς σκοπούς. Πλέον με ορθολογικό τρόπο θα πρέπει να διαχειριζόμαστε τα οικονομικά του κράτους. Όσον αφορά τα εθνικά θέματα αυτήν την περίοδο βρίσκονται σε έξαρση με κυρίαρχο θέμα τις ελληνοτουρκικές σχέσεις. Όλοι βλέπουμε τον προκλητικό τρόπο που συμπεριφέρεται η γείτονα χώρα, με σκοπό να διεκδικήσει μέρος των ενεργειακών κοιτασμάτων που έχουμε σε Ελλάδα και Κύπρο. Ελπίζω να μην έχουμε κάποιο σοβαρό ατύχημα στην καλοκαιρινή περίοδο αν και δεν είναι σίγουρο για τις προκλητικές ενέργειες της Τουρκίας ότι δεν θα προκύψει.\n- Σε αυτήν την δύσκολη συγκυρία η κυβέρνηση έχει ενιαία γραμμή; Βλέπουμε τον Πρωθυπουργό να υποβαθμίζει το γεγονός με τους 2 στρατιωτικούς την ώρα που ο κύριος Καμμένος αναφέρεται σε όμηρους....\n- Το ζήτημα πλέον δεν είναι κυβερνητικό είναι καθαρά και μόνο εθνικό. Δεν είναι εφικτό και δυνατό μία κυβέρνηση, όποια και αν είναι αυτή, να διαχειριστεί παρόμοια κατάσταση. Χρειάζεται πραγματικά σύσταση συμβουλίου Εθνικής Ασφάλειας με συμμετοχή όλων των κομμάτων και ανάληψη των υποχρεώσεων και ευθυνών όλων τους, απέναντι στην Ελλάδα και στον Ελληνικό λαό. Πραγματικά σύμφωνα με την δήλωση του Υπουργείου Εθνικής Άμυνας κυρίου Καμμένου υφίσταται πλέον θέμα ομηρίας των 2 στρατιωτικών. Ότι άλλο και να λέμε είναι εκ του περισσού.\nΗ υπόθεση ήταν μελετημένη και καλά στημένη από τους πραιτοριανούς (στρατοχωροφυλακή) του κυρίου Ερντογάν. Συνέβησαν πολλές φορές στο παρελθόν παρόμοια γεγονότα και από τις δύο πλευρές και το θέμα λύνονταν σε μια ημέρα, μεταξύ των ταξιαρχιών ή των μεραρχιών των 2 χωρών. Οι έωλες ενέργειες των γειτόνων, περί εξέτασης των κινητών των αξιωματικών και η δήθεν χρονοβόρα διαδικασία που απαιτείται αποτελούν στάχτη στα μάτια όλων μας.\n- Επιμένω στο ερώτημα κύριε Χατζηθεοδωρίδη. Η κυβέρνηση έχει ενιαία θέση σε ζητήματα εξωτερικής πολιτικής;\n- Σας έχω απαντήσει. Δεν είναι θέμα κυβέρνησης, είναι θέμα εθνικής υπόστασης και διαχείρισης κρίσεων που είναι πάνω από κάθε κυβέρνηση και διαχείριση ύπαρξης του ελληνικού κράτους.\n- Πάντως είδαμε ανάλογη διγλωσσία και στο Σκοπιανό. Ο ΣΥΡΙΖΑ υπέρ της σύνθετης ονομασίας και οι ΑΝΕΛ κατά. Πώς το σχολιάζετε;\n- Εμείς ως Ανεξάρτητοι Έλληνες εμμένουμε στην απόφασή μας περί καμιάς χρήσης του όρου Μακεδονία την οποία θα στηρίξουμε μέχρι τέλους. Απλά ο Ελληνικός λαός καταλαβαίνει και την διγλωσσία πολλών κομμάτων της αντιπολίτευσης.\n- Αφήστε την αντιπολίτευση κύριε Χατζηθεοδωρίδη. ΣΥΡΙΖΑ και ΑΝΕΛ κυβερνούν...\n- Όντως αποτελούμε τον μικρό (κοινοβουλευτικά) θα έλεγα, αλλά κρίσιμο πυλώνα αυτής της κυβέρνησης και πιστεύω ακράδαντα ότι ο Πρωθυπουργός θα λάβει πολύ σοβαρά τις ενστάσεις και αντιρρήσεις επί του θέματος πριν αποφασίσει οτιδήποτε. Όλοι γνωρίζουν πολύ καλά τον ρόλο των «συμμάχων μας» Γερμανίας και ΗΠΑ, οι οποίοι επισπεύδουν με όποιο τρόπο και εις βάρος της Ελλάδος την λύση του ονόματος του Σκοπιανού μορφώματος, ο καθένας για διαφορετικούς λόγους. Η μεν Γερμανία να εντάξει το κρατίδιο των Σκοπίων στην Ευρωπαϊκή Ένωση για καθαρά δικό της οικονομικό όφελος οι δε ΗΠΑ την ένταξη των Σκοπίων στο ΝΑΤΟ και την πλήρη απομόνωση της Σερβίας, η οποία είναι η μοναδική χώρα των Βαλκανίων που έχει ειδικές σχέσεις με την Ρωσία.\n- Μπορεί η κυβέρνηση να συνεχίσει το έργο της όταν υπάρχουν τόσο μεγάλες διαφορές μεταξύ των 2 κυβερνητικών εταίρων;\n- Την λειτουργία της κυβέρνησης θα την κρίνουμε σαν σύνολο και όχι από μεμονωμένες ενέργειες. Πιστεύω ότι στο τέλος το θέμα ονομασίας των Σκοπίων δεν θα έρθει προς συζήτηση στη Βουλή γιατί τις τελευταίες ημέρες βιώνουμε μία άλλη τακτική αδιάλλακτη του Πρωθυπουργού του κρατιδίου, ο οποίος έχει φτάσει σε σημείο να προτείνει την αλλαγή Συντάγματος της χώρας μας και όχι του Συντάγματος τους που έχει αλυτρωτικές και επεκτατικές βλέψεις έναντι των γειτόνων τους. Είναι αυτό που λέει ο λαός «Δώσε θάρρος στον αράπη να σε ανέβει στο κρεβάτι»....\n- Την ίδια ώρα που θέλετε συναίνεση η υπόθεση NOVARTIS ανεβάζει τους τόνους της πολιτικής αντιπαράθεσης. H αντιπολίτευση κάνει λόγο για προφανείς σκοπιμότητες, για κουκουλοφόρους μάρτυρες κλπ. Τι απαντάτε;\n- Το θέμα προστασίας μαρτύρων σκοπό έχει να προστατεύσει την αλήθεια και μόνο αυτήν και θεσπίστηκε στις ΗΠΑ πριν από πάρα πολλά χρόνια διότι οι βασικοί μάρτυρες σοβαρών υποθέσεων πάθαιναν ξαφνικά παράξενα ατυχήματα χάνοντας την ζωή τους με αποτέλεσμα σοβαροί ποινικοί εγκληματίες να μένουν στο απυρόβλητο. Η υπόθεση NOVARTIS όπως όλοι γνωρίζουμε δεν αφορά μόνο την χώρα μας. Ξεκίνησε από τις ΗΠΑ μετά από καταγγελίες Αμερικανικών φαρμακευτικών εταιρειών για αθέμιτο ανταγωνισμό. Και εκεί αποδείχθηκε ότι με παράνομους μεθόδους και πρακτικές η εν λόγω εταιρεία εκτόπιζε άλλες και έπαιρνε δουλειές.\nΗ υπόθεση αυτή αποτελεί παγκόσμιο σκάνδαλο. Οι δραστηριότητες της εταιρείας υπάρχουν σε πάρα πολλά κράτη και παντού αποδεικνύεται ότι υπερτιμολογούσαν το κόστος των φαρμάκων για ίδιο όφελος. Οι χρήστες φαρμάκων της εταιρείας εντός της χώρας διαπίστωσαν τα τελευταία χρόνια την ραγδαία μείωση της τιμής πολλών φαρμάκων της εν λόγω εταιρείας και αυτό οφείλεται στην συνετή διαχείριση του υπουργού υγείας. Η συγκεκριμένη εταιρεία έχει φτάσει μέχρι εκβιασμό του ελληνικού κράτους δια μέσου του υπουργού υγείας για ένα συγκεκριμένο νέο φάρμακο το οποίο ήθελε να μας το πουλήσει σε πολλαπλάσια τιμή από αυτήν που έπρεπε. Όταν το θέμα εκ μέρους του υπουργού έφτασε στο Οργανισμό φαρμάκων της Ε.Ε. συμμορφώθηκε η εν λόγω εταιρεία. Στη χώρα μας που η διαχείριση των οικονομικών του κράτους από πολιτικά πρόσωπα και φορείς δεν είναι η πλέον ενδεδειγμένη και βρισκόμαστε πολύ υψηλά στους δείκτες διαφθοράς και στον χρηματισμό πολιτικών προσώπων με τα δεκάδες σκάνδαλα που αποκαλύφθηκαν πρόσφατα η υπόθεση NOVARTIS να μας φαντάζει στημένη από την κυβέρνηση με σκοπό να πλήξει τις προηγούμενες κυβερνήσεις.\n- Μήπως όμως η κυβέρνηση ανέσυρε το σκάνδαλο αυτό για να «σκεπάσει» το λεγόμενο «Μακεδονικό»;\n- Δεν θα το έλεγα, γιατί το θέμα όντως αναδείχθηκε τον τελευταίο καιρό και στις ΗΠΑ και στις άλλες εμπλεκόμενες χώρες. Απλά η συγκυρία ήταν τέτοια που ήρθε στο προσκήνιο αυτήν την περίοδο. Πρέπει να καταλάβουν όλοι ότι η διαχείριση του δημόσιου χρήματος πρέπει να γίνεται με μεγάλη προσοχή από όλους τους πολιτικούς και δημόσιους λειτουργούς. Εσείς κύριε Φυλακτέ πριν από καιρό μου είχατε αναφέρει ότι η φαρμακευτική δαπάνη της χώρας μας των 10 εκατομμυρίων αγγίζει την φαρμακευτική δαπάνη της Ισπανίας των 35 εκατομμυρίων. Είχαμε φτάσει στο σημείο να δαπανούμε τεράστια ποσά που οδήγησαν τα ασφαλιστικά ταμεία και την χώρα σε κατάρρευση. Και δεν είναι μόνο αυτά. Σκάνδαλα στην υγεία, στους εξοπλισμούς, στην Αυτοδιοίκηση, σκάνδαλα παντού. Καλό είναι οι ένοχοι να σιωπούν και να μην γίνονται αυθάδεις. Άλλωστε στο σπίτι του κρεμασμένου δεν μιλάμε για σκοινί.\n- Κύριε Χατζηθεοδωρίδη σε Περιφερειακό επίπεδο στη Δράμα βιώνουμε μια πρωτοφανή ένταση και κρίση στην Αντιπεριφέρεια. Είχαμε αφαίρεση αρμοδιοτήτων από τον κύριο Πατακάκη αλλά και μεγάλη ένταση στις σχέσεις μεταξύ Πατακάκη- Μέτιου και Περιφερειακών συμβούλων. Πώς θα σχολιάζατε αυτές τις εξελίξεις;\n- Αν και δεν με αφορά άμεσα το θέμα και είναι θέμα εσωτερικό της διοίκησης της Περιφέρειας έχει κακό αντίκτυπο στο νομό της Δράμας στον οποίο ζω και δραστηριοποιούμαι. Θλίβομαι με αυτήν την εικόνα και πολύ φοβάμαι ότι θα έχει αρνητικό αντίκτυπο στο νομό μας, τον οποίο θεωρώ ότι με την κίνηση του κυρίου Περιφερειάρχη ότι έμεινε ορφανός. Κρίνω ότι πολύ βιαστικά αφαιρέθηκαν οι αρμοδιότητες από τον κύριο Πατακάκη πριν υπάρξει τελεσίδικη απόφαση.\n- Να ευχηθώ καλή Σαρακοστή σε όλους τους πολίτες του νομού Δράμας. Όσον αφορά την Πατρίδα μας είμαι αισιόδοξος ότι θα βγει από την οικονομική μέγγενη αλλά πρέπει να ρίξουμε ιδιαίτερο βάρος και σοβαρότητα στα εθνικά θέματα που είναι και τα πλέον σοβαρότερα. Σε τοπικό επίπεδο ευελπιστώ να υπάρξει χρηστή διαχείριση γιατί τον τελευταίο καιρό ακούγονται πολλά και διάφορα για φαινόμενα αλαζονείας και κακοδιαχείρισης. Θέλω να στείλω ένα μήνυμα «Καλοχαιρέτα τους πεζούς όταν καβαλικέψεις για να σε χαιρετούν και αυτοί όταν θα ξεπεζέψεις». Έχουν οι καιροί γυρίσματα αγαπητέ Θανάση και η προσγείωση για διάφορους αλεξιπτωτιστές θα είναι πολύ ανώμαλη....\n- Θα κλείναμε την συνέντευξη αλλά με προκαλείτε να ρωτήσω ποιοι είναι οι καλαμοκαβαλάρηδες και ποιοι θα προσγειωθούν.....\n- Μικρή κοινωνία είμαστε, στη Δράμα ζούμε και δεδομένο είναι ότι το 2019 θα είναι έτος κάθαρσης και εκλογών στην Αυτοδιοίκηση. Εκεί θα μετρηθούν οι δυνάμεις της αξιοπρέπειας και οι δυνάμεις της αλαζονείας και της κακοδιοίκησης, με τον νέο εκλογικό νόμο. Θα αναμετρηθούν και θα υπάρξει τιμωρία για όσους αλαζονικά και με αμετροέπεια συμπεριφέρθηκαν. Τελικός κριτής θα είναι ο λαός.... και να είστε σίγουρος ότι η κρίση του λαού θα είναι αλάνθαστη.\nπαύλος - Παρασκευή 23 Μαρτίου 2018 στις 10:59\nσυγκυβερνηση με τους αριστεριστες ενός δεξιού κόμματος.... απλά μοναδική περίπτωση σε όλη την Ευρώπη\nνικος - Παρασκευή 23 Μαρτίου 2018 στις 10:58\nπως αποδέχεστε αυτήν την συγκυβέρνηση εσείς που πιστεύετε σε πατρίδα και Ορθοδοξία;


Sparagi - Το Gossip magazino στο internet...: Δεκεμβρίου 2011\nΑνθίζουν τα…. «φρουτάκια»\n5 νέες συλλήψεις , σε δύο διαφορετικές περιπτώσεις , είχαμε τις τελευταίες ώρες στο Ηράκελιο για παραβάσεις του νόμου περί παιχνιδιών, και ειδικότερα για την λειτουργία παράνομων ηλεκτρονικών παιχνιδιών (τα γνωστά «φρουτάκια»)\nΣτην πρώτη περίπτωση συνελήφθησαν, από Αστυνομικούς της Υποδιεύθυνσης Ασφαλείας Ηρακλείου, μία 23χρονη Ρουμάνα, ένας 34χρονος Αλβανός , ένας 37χρονος υπήκοος Γεωργίας και ένας 53χρονος Ηρακλειώτης.\nΗ σύλληψη τους έγινε σε καφετέρια στην οποία εργαζόταν η 23χρονη όπου και λειτουργούσαν 12 ηλεκτρονικοί υπολογιστές στους οποίους διενεργούνταν τυχερά και απαγορευμένα παιχνίδια . Στους υπολογιστές αυτούς κατελήφθησαν οι υπόλοιποι συλληφθέντες να παίζουν φρουτάκια.\nΣτην δεύτερη περίπτωση συνελήφθη ο 53χρονος ιδιοκτήτης καφενείου γιατί στον αστυνομικό έλεγχο στο κατάστημα του βρέθηκε ένα ηλεκτρονικό τυχερό παιγνιομηχάνημα. Εντός του παιγνιομηχανήματος βρέθηκε και κατασχέθηκε το χρηματικό ποσό των 11 ευρώ, προερχόμενο από την διενέργεια του τυχερού παιγνίου.\nΑναρτήθηκε από Sparagi στις 12:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


.........Ανοιξε τα μάτια της.\n.....έμεινε για αρκετά δευτερόλεπτα σιωπηλή, προσπαθώντας να καταλάβει πού βρίσκεται.\nΕίδε δέντρα, είδε λίμνες, είδε πολύ ψηλά κτίρια που έσκιζαν τους ουρανούς και στο βάθος.. ένα μήλο.\nΕνα τεράστιο κόκκινο μήλο.\nΤο Μεγάλο Μήλο.\nΠετάχτηκε απο το νούφαρό της και κοιτάχτηκε στη λίμνη. Ναι, ήταν αυτή. Η Άνιμα. Το βατραχάκι που έζησε όλη του τη ζωή σε μια λιμνούλα που έγινε ο βάλτος της, που κατελήφθη απο γύπες που έσβησαν ο,τι όμορφο είχε μείνει.\nΔεν ξέρει, δεν θυμάται το τελος της. Θυμάται οτι την ώρα της καταστροφής πήδηξε όσο πιο ψηλά μπορεί να πηδήξει βάτραχος και.......μετά σκοταδι. Πολύ σκοταδι.... Και απόλυτη σιγή. Μέχρι που ξέχασε τι υπήρχε πριν το σκοτάδι και πριν τη σιγή...\nΜέχρι που άνοιξε τα μάτια της ξανά.\nΚαποτε διάβασε ότι ο Bernard Malamud είχε πει ότι όλοι μας θα ζήσουμε δύο ζωες.\nΗ δεύτερη ξεκινά όταν καταλάβουμε ότι έχουμε μόνο μία.\nΚαι η Ανιμα Ράνα αναστήθηκε και ξανάρχισε να ζει στο Μεγάλο Μήλο......\nΑναρτήθηκε από anima rana at 03:37 Δεν υπάρχουν σχόλια:\nΠώς περνάνε τα χρόνια, κυριολεκτικά πετούν.\nΚάποιες φορές, αντί για μικρό βατραχάκι, νιώθω μεγάλος δράκος που θέλει να βγάλει φωτιές από το στόμα και να κάψει όλους αυτούς που μ'έκαψαν στο παρελθόν.\nΌλους αυτούς που με πρόδωσαν, που με έκαναν να πιστέψω σε ένα καλύτερο αύριο, που εκμεταλλεύτηκαν την αγάπη που τους έδειξα.\nΚι άλλες φορές, νιώθω πιο αδύναμο κι από έναν μικρό γυρίνο, ανίκανο να αντισταθώ στη δύναμη του χρόνου, στις αλλαγές των καιρών, εγκλωβισμένο σε μία μηχανή του χρόνου, που επιταχύνει και πηγαίνει διαρκώς μπροστά και μπροστά και μπροστά.....\nΤο 2014 θα είναι μια ΚΑΛΗ χρονιά για εμένα. Είτε σαν δράκος, είτε σαν γυρίνος, εγώ, ως μικρός βάτραχος ΘΑ ΕΠΙΒΙΩΣΩ. Θα σταθώ στα πόδια μου και θα τα καταφέρω.\nΘα γίνω εγώ ο οδηγός της μηχανής του χρόνου και θα την οδηγήσω εκεί που έπρεπε να βρίσκεται εδώ και καιρό.\nΝαι, το 2014 θα είναι Η χρονιά μου.\nΑναρτήθηκε από anima rana at 12:32 5 σχόλια:\nΑναρτήθηκε από anima rana at 12:36 Δεν υπάρχουν σχόλια:\nΗ ημέρα του Αγίου Βαλεντίνου...\nΉρθε ο Φεβρουάριος, με γενέθλια, γιορτές αγαπημένων προσώπων και, φυσικά, την περιβόητη ημέρα του Αγίου Βαλεντίνου, ή την ημέρα των ερωτευμένων....\nΤης ερωτευμένης Σούλας, που έκλεισε τραπέζι για να βγει με τον Τάκη, αλλά έχει στέλει κρυφά δύο παθιασμένα sms στον Αντώνη, ζητώντας του να βρεθούν την επομένη το πρωί που ο Τάκης θα λείπει και εκείνη θα έχει ρεπό από τη δουλειά της και ο Αντώνης θα της υπόσχεται μέσω sms ένα αξέχαστο, πικάντικο και καυτό πρωινό στο κρεββάτι, ενώ εκείνη τη στιγμή είναι σπίτι με τη γυναίκα του και της εξηγεί ότι το επόμενο πρωί έχει σύσκεψη εκτός γραφείου και θα έχει κλειστό το κινητό του, ενώ ταυτόχρονα κοιτάζει από την μισοτραβηγμένη κουρτίνα την Ελένη, τη γειτόνισσα απέναντι, που φοράει το εξώπλατο κόκκινο φόρεμά της για να βγει με τον εραστή της το Νίκο, αφού ο Τάσος, ο αρραβωνιαστικός της, είναι υπηρεσία σήμερα, σαν καλός στρατιωτικός και περνάει την βραδιά στη μονάδα με την Μάγδα την αρχιλοχία που πηδάει εδώ και δύο χρόνια αλλά δεν μπορεί να της προσφέρει τίποτα παραπάνω γιατί "αν το μάθει η Ελένη για εμάς, δεν ξέρω τι θα κάνει. Φοβάμαι γι'αυτήν, είμαι όλη της η ζωή. Θα κάνει κακό στον εαυτό της", οπότε κι η Μάγδα, όταν δεν βλέπει τον Τάσο, βγαίνει με τον Παύλο που μπορεί να μην είναι εμφανίσιμος ή σέξυ, αλλά ποιός χέστηκε; Εχει λεφτά, Porsche, σπίτι στο Κεφαλάρι και μια μάνα 70 χρονών που κάθε Σάββατο τα ακουμπάει στο Μον Παρνές και στο γυρισμό, αν ο Παύλος λείπει, παίρνει και τον σωφέρ της, τον Τάκη μαζί της στο υπνοδωμάτιο, ο οποίος Τάκης, ανάλογα τα κόλπα που της κάνει, παίρνει και το έξτρα 'χαρτζιλικάκι' του κι αν ο Παύλος ρωτήσει, θα φταίει ο άτιμος ο τζόγος και το καζίνο, άσε που θα παντελονιάσει και αρκετά χιλιαρικάκια ή κανένα από τα διαμερισματάκια της στο Μαρούσι όταν η γριά τα τινάξει, τόσα ακίνητα έχει, κάτι θα κάνει και γι'αυτόν, μπας και παντρευτεί κάποια στιγμή κι αυτή την καψερή τη Σούλα την ξανθιά κομμώτρια που τον αγαπάει τόσο πολύ........\nΑναρτήθηκε από anima rana at 21:25 Δεν υπάρχουν σχόλια:\nΠάνε τόσα χρόνια από τότε που θυμάμαι τον εαυτό μου να διασκεδάζει πραγματικά τα Χριστούγεννα...\nΤο στόλισμα του δέντρου, τα κεράκια, τ'αγγελάκια και τα Αγιο-Βασιλάκια. Τα χαμόγελα, η ανυπομονησία για τα δώρα, τα κάλαντα, οι αγκαλιές, τα φιλιά τα ξεκαρδίσματα...\nΠέρασαν τα χρόνια, κι όσοι τότε δημιουργούσαν τη χαρά μου, τώρα πια δεν ζουν..\nΗ γιαγιά με τους κουραμπιέδες της, η άλλη γιαγιά με τα τραγούδια της, η νονά με τα δώρα της, η μαμά με την αγάπη της....\nΤώρα πια, όπως λέει και το τραγούδι, όλα αυτά είναι ανάμνηση παλιά, κίτρινο γράμμα στο συρτάρι. Τώρα πια, τα Χριστούγεννα πάω στο κοιμητήριο να πληρώσω την ετήσια "συνδρομή για φύλαξη οστών" και περνάω το χρόνο μου ενθυμούμενη τη γιαγιά που μου χάρισε το όνομά της και την νονά που μου το κότσαρε, την άλλη γιαγιά που μου χάρισε το ταμπεραμένο της, επίσης στρώνω και τα χαλιά του μπαμπά μου γιατί δεν μπορεί πια μόνος και πέφτω με τα μούτρα στη δουλειά να ξεχαστώ.\nΤώρα πια είμαι το βατραχάκι που διέπρεψε στο κοτέτσι με τα χρυσά αυγά (όσοι με ξέρουν από παλιά θα καταλάβουν) και που οι γύπες δεν έδιωξαν όταν μείωναν τον αριθμό των πτηνών. Είμαι το βατραχάκι που κάνει Χριστούγεννα και ανυπομονεί να έρθει η επόμενη εργάσιμη να γυρίσει στο κοτέτσι, εκεί που ξεχνιέται, εκεί που δημιουργεί, διαπρέπει και επιβραβέυεται.\nΔεν θέλω και τα επόμενα Χριστούγεννα να είναι έτσι. Αλλά το ίδιο είπα πέρσυ, το ίδιο πρόπερσυ και το ίδιο λέω και φέτος.....\nΑναρτήθηκε από anima rana at 18:15 3 σχόλια:\nΚαι με σοκ αντικρύζω μια άδεια λίμνη!!!!!\nΠού πήγαν οι φίλοι μου;;;;\nΣχεδόν όλοι έχουν εξαφανιστεί. Ελάχιστοι παραμένουν, κι αυτοί έχουν να δώσουν σημεία ζωής στο blogo-χωριό εδώ και μήνες.\nΑργησα και λυπάμαι.\nΘα ξαναρχίσω από το μηδέν.\nΑναρτήθηκε από anima rana at 00:33 4 σχόλια:\nΠάει τόσος, μα τόσος καιρός.\nΠια δεν ξέρω αν θα βρω αυτούς που άφησα πίσω όταν εγκατέλειψα τη λιμνούλα μου, ούτε αν θα με θυμούνται όταν θα με ξαναδούν.\nΤο σίγουρο είναι ότι επέστρεψα. Πιο δυνατό, πιο ανθεκτικό, πιο ψύχραιμο βατραχάκι από πριν.\nΠέρασα θλιμμένες μέρες, χαρούμενες μέρες, θυμωμένες μέρες και αξέχαστες μέρες.\nΚαι αποφάσισα να γυρίσω. Γιατί στη ζωή τελικά είναι πολύ λίγα τα πράγματα που μας κάνουν να ξεχνιόμαστε και έχω μεγάλη ανάγκη να ξεχαστώ...\nΑναρτήθηκε από anima rana at 00:07 Δεν υπάρχουν σχόλια:\nΜία πολύ όμορφη εικόνα της Ελλάδας για τους επισκέπτες μας αλλά και για εμάς, ασφαλώς!!!!! κουάξ!\nΑναρτήθηκε από anima rana at 22:43 2 σχόλια:\nΠεριμένω να έρθει η Ανοιξη που θα ζεστάνει την καρδιά μου θα ανθίσει στην ψυχή μου και θα φωτίσει το μυαλό μου.... κουαξ, ανιμα ρανα\nΑναρτήθηκε από anima rana at 19:46 1 σχόλιο:\nΠήρα τις αποφάσεις μου.\nΔεν έχω εισακουστεί.\nΘα κάνω αυτό που εγώ θεωρώ σωστό για εμένα γιατί προφανώς κανείς δεν με παίρνει στα σοβαρά.\nΘα φύγω! Θα φύγω από αυτή τη σχέση, από αυτή την κατάσταση, από αυτή τη χώρα.\nΚι αν κάποιος θέλει να κλείνει τα αυτιά του, δικό του πρόβλημα.\nΔεν ελπίζω πια σε τίποτα\nΔεν φοβάμαι πια τίποτα\nΑναρτήθηκε από anima rana at 11:54 4 σχόλια:\nΕνα βλέμμα, ψηλά στον ουρανό\nΕνα δάκρυ στο μάγουλο\nΜια σκέψη στην καρδιά\nΑυτά χρειάζεται ένα βατραχάκι για να πάρει το αμφίβιο κορμάκι του και με το κεφάλι ψηλά να κινήσει για άλλα νούφαρα, πιο αδιάβροχα, πιο σταθερά, πιο αληθινά....\nΟσο κι αν πονά, όσο κι αν δυσκολεύεται, πρέπει να κλείσει τα μάτια, να προχωρήσει και να ανοίξει ένα νέο παράθυρο στη ζωή....\nΕνα παράθυρο με θέα τον ουρανό, με θέα τον ήλιο, με θέα το μέλλον, την αγάπη, την χαρά, την ελπίδα, την εμπιστοσύνη κι όλα αυτά που έχασε - το φτωχό βατραχάκι - και που δεν μπορεί πια να ξαναβρεί στην λιμνούλα του....\nΕίναι όμως απαραίτητο...\nΚαι το βατραχάκι ελπίζει πως αυτοί που το αγαπούν θα συνεχίσουν να το αγαπούν για πάντα.\nΑναρτήθηκε από anima rana at 19:10 8 σχόλια:\nHappiness is not a brilliant climax to years of grim, struggle and anxiety.\nIt is a long succession of little decisions, simply to be happy in the moment.\nSwami Kriyananda, formerly J. Donald Walters, American spiritual leader, author and composer\nΑναρτήθηκε από anima rana at 18:36 3 σχόλια:\nΠνιγεται ο βατραχος;\nΜα τωρα λυγισε.\nΣτο κοτετσι ο μεγαλος γυπας μολις ανακαλυψε οτι υπαρχει κι ενας βατραχος αναμεσα στις κοτες. Και δεν του αρεσει καθολου αυτο.\nΣτη λιμνουλα ο παπιος κοροϊδευει τον βατραχο.\nΚι ο βατραχος για πρωτη φορα δεν εχει πού να παει, πού να στραφει για να σωθει.\nΚρυβεται κατω απο ενα ροζ νουφαρο. Δεν θελει πια. Δεν θελει τιποτα πια......\nΑναρτήθηκε από anima rana at 10:51 4 σχόλια:\nΠρώτα απ'όλα να προειδοποιησω οτι αυτο το ποστακι δημιουργειται απο κινητο τηλεφωνο οποτε μην εχετε απαιτησεις για τονους και καλλιγραφιες γιατι θα μου παρει δυο χρονια να το τελειωσω.\nΟπως πολλοι εχετε καταλαβει (ή λιγοι - μιας και δεν νομιζω πια να με διαβαζει και κανεις, αλλα δεν πειραζει, μονη μου τα λεω, μονη μου τα ακουω και ξαλαφρωνω) τον τελευταιο καιρο δεν ειμαι καθολου καλα.\nΓι'αυτους λοιπον που απορουν τι μου συμβαινει (ειτε απο ενδιαφερον ειτε απο περιεργεια) αποφασισα να σας βαλω να λυσετε ενα μικρο κουιζ για να ειστε προετοιμασμενοι οταν σκασει η ωρολογιακη βομβα.\nΛοιπον, πειτε μου, τι κανει καποιος οταν:\n1. Εχει ανακαλυψει κατι που δεν του αρεσει εδω και εναμιση χρονο (απο τον Φεβρουαριο του 2009)\n2. Ενω ηταν ετοιμος να τα παρατησει, εδωσε μια ευκαιρια\n3. Αντι το αλλο ατομο να αρπαξει την ευκαιρια, εκανε το ιδιο και πολυ μεγαλυτερο λαθος απο πριν\n4. Εδω και εξι μηνες εχει ξεσκεπασει την "απατη" του αλλου ατομου το οποιο ζηταει κι αλλη ευκαιρια\n5. Επειδη ομως αυτο το "λαθος" του αλλου ατομου επηρρεασε πολλους τομεις της ζωης τους (ερωτικα, εμπιστοσυνη κλπ) το "δικο μας" ατομο προσπαθει αλλα ΔΕΝ νιωθει πια την δυναμη ουτε την διαθεση να προσπαθησει και να δωσει ευκαιριες\nΤι κανει λοιπον?\nΣκεφτειτε τα παραπανω εχοντας στο μυαλο σας τα παρακατω πιθανα (φανταστικα) σεναρια:\nΣεναριο Α: προκειται για γκομενοδουλεια\nΣεναριο Β: προκειται για εθισμο σε ουσιες\nΣεναριο Γ: προκειται για τζογο\nΑμα το βρειτε, πειτε μου κι εμενα, για να παμε στο επομενο επιπεδο του κουιζ!\nΑναρτήθηκε από anima rana at 19:29 9 σχόλια:\nΖΕΣΤΗ ΕΞΩ, ΚΡΥΟ ΜΕΣΑ\nΤο Καλοκαίρι μπαστακώθηκε μου φαίνεται για τα καλά.\nΜας έκανε ένα-δύο τσαλιμάκια, πέταξε μερικές βροχές για ξεκάρφωμα, αλλά τελικά το αποφάσισε:\nΘα μας κατσικωθεί για κανένα τρίμηνο!\nΓενικώς είμαι βατραχάκι που αγαπάει τη ζέστη, δεν μπορώ να πω. Υποφέρω στο κρύο και είμαι ανθεκτικό στις υψηλές θερμοκρασίες.\nΦέτος όμως, δεν νιώθω την ίδια χαρά, την ίδια ευχαρίστηση που η ζέστη περιβάλλει το πράσινο σωματάκι μου.\nΙσα-ίσα που η ηλιοφάνεια και ο "χαρούμενος" καιρός κάνουν τα σκοτεινά και λυπηρά μου συναισθήματα πιο έντονα.\nΗ ζέστη που κάποτε γέμιζε την ψυχή μου με θαλπωρή, τώρα μου θυμίζει πόσο κρύα νιώθω μέσα μου.\nΈτσι είναι. Ζέστη έξω, κρύο μέσα.\nΑναρτήθηκε από anima rana at 20:43 4 σχόλια:\nΠερνάω μία από τις πιο δύσκολες φάσεις της ζωής μου.\nΤι κάνεις όταν πια έχεις πάψει να εμπιστεύεσαι τον άνθρωπό σου?\nΌταν νιώθεις ότι είχες κάνει ότι ήταν ανθρωπίνως δυνατό τους τελευταίους 15 μήνες και ότι πια δεν θες να προσπαθήσεις άλλο?\nΚι όταν ξαφνικά αυτός - νιώθωντας την παραίτησή σου - θυμάται ξαφνικά να προσπαθήσει?\nΔίνεις άλλη μια ευκαιρία? Γιατί? Για να παρατείνεις το δράμα?\nΣηκώνεσαι και φεύγεις? Γιατί? Για να πληγώσεις κι άλλους εκτός από τον εαυτό σου?\nΔεν ξέρω. Αλλά κάποια στιγμή θα μάθω και όταν γίνει αυτό θα είναι οριστικό.\nΑναρτήθηκε από anima rana at 16:56 2 σχόλια:\nΕνα στομάχι - ηφαίστειο!!!!\nΜετά από ...αναρίθμητα χρόνια ξαναέζησα μια παιδική μου εμπειρία που ήλπιζα ότι θα ξεχνούσα με την πάροδο των ετών!\nΕμετός μέχρι θανάτου!!!!!\nΘυμάται κανείς σας όταν ήσασταν μικροί που στα καλά καθούμενα αρχίζατε τους εμετούς και οι μαμάδες σας έλεγαν "κάτι θα έφαγε και το πείραξε το καημένο"?\nΕ, κάπως έτσι. Χωρίς να έχω πιει, χωρίς να είμαι κρυωμένη, χωρίς να είμαι έγκυος (επ! σας πρόλαβα) έβγαλα τα άντερά μου χτες το βράδυ!\n(απο τις 17 Ιανουαρίου έχω να γράψω, το να επανέλθω με τέτοιο θέμα είναι λίγο αποκρουστικό και σας καταλαβαίνω...)\nΔεν θα μπω σε ανατριχιαστικές λεπτομέρειες γιατί θα με πιάσει αναγούλα, όπως και εσάς βεβαίως βεβαίως.\nΤο μόνο που θα πω και θα κλείσω είναι ότι αφού ΔΕΝ κρύωσα, ΔΕΝ ήπια, ΔΕΝ είμαι άρρωστη και ΔΕΝ είμαι έγκυος, τότε κάτι άλλο συμβαίνει που με έκανε να αντιδράσω έτσι.\nΗ φίλη μου λέει ότι όλες οι αρρώστειες κρύβουν από πίσω και κάποια ψυχική κατάσταση.\nΚαι εγώ κοιτάζω την κατάσταση γύρω μου, την κατάσταση δίπλα μου και, ομολογώ ότι δεν ξέρω αν μπορώ να την αντέξω.\nΑυτό σας λέω μόνο, κι εσείς βγάλτε τα συμπεράσματά σας καλοί μου blogo-φίλοι......\nΑναρτήθηκε από anima rana at 20:59 2 σχόλια:\nΠρέπει να το ακούσετε...\nI let him know Ι'm in love\nOne day your gonna be my wife and\nI know were gonna last forever, and ever\nboy I'm so glad you stayed and..\nLet's go ahead and say it...\nI love you...You are the love of my life, my life.\nI love you... I love you... I love you... You are the love of my life, my life.\nCan nothing tear us apart\nCan nothing tear us apart, no\nSo why don't we, (we) hold (hold) on (on) for (to) love\nHolding on forever, never let go\nIt all started with those three words that saved my life\nBaby those three words saved my life...\nI love you... I love you... You are the love of my life, my life\nΑναρτήθηκε από anima rana at 16:07 4 σχόλια:\nΣε ποιά φάση της ζωής σου θα κοιτάξεις τον καθρέφτη και θα συνειδητοποιήσεις ότι ο χρόνος πέρασε κάτω από την μύτη σου και όλα τα όνειρά σου γκρεμίστηκαν και δεν μπορείς πια να γυρίσεις πίσω και να τα ξαναχτίσεις από την αρχή;\nΣε ποιά φάση της ζωής σου θα σηκώσεις επιτέλους το κεφάλι και θα τολμήσεις να κυνηγήσεις τα όνειρά σου πριν γκρεμιστούν;\nΣε ποιά φάση της ζωής σου θα ζήσεις;\nΣε ποιά φάση της ζωής σου θα απλώσεις το χέρι για να βοηθήσεις;\nΣε ποιά φάση της ζωής σου θα απλώσεις το χέρι για να σωθείς;\nΣε ποιά φάση της ζωής σου θα έχεις το σθένος να πεις Σ'ΑΓΑΠΩ χωρίς να έχεις την απαίτηση να ακούσεις την απάντηση "κι εγώ";\nΣε ποιά φάση της ζωής σου θα έχεις το θάρρος να επαναστατήσεις και να διεκδικήσεις, ακόμα κι αν ξέρεις προκαταβολικά ότι το πιο πιθανό είναι να φας τα μούτρα σου;\nΑναρτήθηκε από anima rana at 19:11 6 σχόλια:\nΕύχομαι η νέα χρονιά να μας φέρει μόνο χαμόγελα, υγεία, τύχη και πολλά λεφτά (ναι, ποιός τα'χασε για να τα βρούμε εμείς?)\nΝα βρείτε όλοι την αγάπη που ψάχνετε και την ευτυχία που γεμίζει την καρδιά και το μυαλό με φως, χρώματα και όμορφη μουσική!\nΑναρτήθηκε από anima rana at 19:23 2 σχόλια:\nΚάποτε ένας συνάδελφος με είχε κοιτάξει με νόημα και μου'χε πει "Η ζωή είναι πολύ μικρή κι οι ευκαιρίες παρουσιάζονται πάρα πολύ σπάνια. Να κυνηγάς τα όνειρά σου, πάντα".\nΚι από τότε σκέφτομαι ένα όνειρο που έχω από μικρό παιδί και που ποτέ δεν μπόρεσα να πραγματοποιήσω. Και μια ευκαιρία....μια ευκαιρία που νιώθω ότι μπορεί να μην είναι πολύ κοντά, αλλά πλησιάζει....\nΚλείνω τα μάτια και βρίσκομαι σε μια καταπράσινη πεδιάδα....Δάσος δεξιά μου, δάσος αριστερά μου...κι εγώ περπατάω δίπλα στις ράγες του τρένου...\nΜυρίζει δροσιά..δροσιά της πρασινάδας...αααχχχχχ παίρνω μια βαθιά ανάσα και μπαίνει όλη η δροσιά και η ζωή μέσα στους πνεύμονές μου κι από τους πνεύμονες στην καρδιά μου, κι απ'την καρδιά μου σε όλο μου το είναι....\nΚοιτάζω τις ράγες. Σκεπασμένες με ζουμερό, καταπράσινο χορτάρι. Κίτρινες πεταλούδες πετούν πάνω από το χορταράκι και πού και πού ανεβαίνουν πιο ψηλά και με κοιτούν και τις κοιτώ..... Πουλάκια ακούγονται μέσα από τα δάση γύρω μου...Και κανείς άλλος ήχος...Κανείς.\nΗ απόλυτη σίγή...Νομίζω ότι άκουσα το πετάρισμα των φτερών της πεταλούδας που μόλις πέρασε δίπλα μου....Νομίζω ότι μέσα σε τόση γαλήνη θα μπορούσα να ακούσω τα πάντα από χιλιόμετρα μακριά.\nΚαι τότε, ακούω κάτι!\nΚάτι που δεν μπορώ να διευκρινίσω τι ήταν. Κοιτάζω γύρω μου να βρω ίσως ένα σκιουράκι να ροκανίζει βελανίδια.. ίσως ένα κουνέλι που φτερνίζεται... ένα κουνάβι που σκάβει...\nΚι όμως, σαν κάτι να άκουσα. Κάτι σαν σούρσιμο... κάτι σαν πριόνισμα....\nΚαι τότε χαμηλώνω το βλέμμα στις ράγες και τις κοιτώ. Οι κίτρινες πεταλούδες χορεύουν...εγώ αφουγκράζομαι....οι κίτρινες πεταλούδες χορεύουν...χορεύουν...χορεύουν... και το χέρι μου αγγίζει τις ράγες... και νιώθω ότι ζωντανεύουν. Κάπου πολύ μακριά, πάρα πολύ μακριά υπάρχει ένα τρένο που τρέχει πάνω σε αυτές τις ράγες.\nΑυτές τις ράγες που διάλεξα να ακολουθώ, αυτές τις ράγες που ποτέ δεν μου έφεραν κανένα τρένο. Αυτές τις ράγες που με συντρόφευαν μια ζωή με δροσερό χορτάρι, όμορφες πεταλούδες και πολύχρωμα πουλάκια....\nΑυτές οι ράγες μου ετοιμάζουν ένα δώρο, ένα δώρο από πολύ μακριά... Κάποιο τρένο έχει ξεκινήσει από κάπου και μόλις έχει επιλέξει να τρέχει πάνω στις δικές μου ράγες.\nΔεν το βλέπω, αλλά ξέρω ότι μετά από τόσα χρόνια, ναι, υπάρχει ένα τρένο πάνω στις δικές μου ράγες που αργά ή γρήγορα θα περάσει από το σημείο που βρίσκομαι. Ενα τρένο γεμάτο όνειρα. Τα όνειρά μου. Τα δικά μου όνειρα...\nΚοιτάζω γύρω μου, τις πεταλούδες, τα σκιουράκια, το ζουμερό χορτάρι, το δροσερό πράσινο, τα γκρι κουνελάκια, τα πολύχρωμα πουλάκια, το χαμόγελο του αγαπημένου μου, το βλέμμα του μπαμπά μου, την περηφάνια της μαμάς μου... και ακούω τη φωνή του συναδέλφου "να κυνηγάς τα όνειρά σου, πάντα".\nΚαι σηκώνω το βλέμμα, συνεχίζω να περπατώ και σκέφτομαι...σκέφτομαι..σκέφτομαι.\nΤι θα κάνω όταν φτάσει το τρένο εδώ που είμαί;\nΑναρτήθηκε από anima rana at 14:08 3 σχόλια:\nΕδώ και πολύ καιρό, πολύς κόσμος με ρωτάει πότε θα κάνω παιδάκι.\nΟ πάπιος μου και εγώ είμαστε πολύ ευτυχισμένοι, αγαπημένοι και καλά.\nΔεν έχουμε όμως αποφασίσει το αν και το πότε θα κάνουμε παιδάκι.\nΤο ξέρω ότι για τον περισσότερο κόσμο ένα παιδάκι είναι ευλογία. Τι γίνεται όμως όταν είσαι τόσο πολύ προσγειωμένος που νιώθεις ότι ο κόσμος είναι πολύ άσχημος για ένα παιδί?\nΤι γίνεται όταν ξέρεις ότι τα πράγματα δεν θα γίνουν ποτέ καλύτερα, αλλά μόνο θα χειροτερεύουν?\nΤι κάνεις όταν νιώθεις ότι δεν μπορείς να αντέξεις το βάρος, την ευθύνη, το καθήκον???\nΣωπαίνεις και περιμένεις ως δια μαγείας να γίνει ένα "θαύμα" κι ένα πρωί να ξυπνήσεις ξέροντας τι θα κάνεις (ή τι δεν θα κάνεις).\nΚαι ο καιρός περνάει, οι ρυτίδες εμφανίζονται, μα εσύ δεν αποφασίζεις.\nΜήπως το γεγονός ότι δεν λες να αποφασίσεις και το γεγονός ότι το ίδιο συμβαίνει και στο σύντροφό σου σημαίνει τελικά ότι έχετε αποφασίσει, αλλά δεν τολμάτε να το παραδεχτείτε ούτε μεταξύ σας?\nΑναρτήθηκε από anima rana at 16:42 4 σχόλια:\nΜε ένα άγγιγμα στο πλήκτρο, έκλεισε τη φωτεινή εικόνα που είχε στην οθόνη μπροστά στα μάτια της.\nΞεφύσηξε κουρασμένη αλλά και ανακουφισμένη. Ουφ! Τελείωσε. Το έγγραφο ήταν έτοιμο και είχε σταλεί εκεί που της είχε ζητηθεί.\nΈριξε μια ματιά στην ώρα. Περασμένα μεσάνυχτα.\nΈτριψε τα μάτια της και έσυρε το "ποντίκι" εκεί που έπρεπε, για να κλείσει τα ανοιχτά προγράμματα.\nΚαθώς έκλεινε τον υπολογιστή της, το μυαλό της γέμισε εικόνες, γέμισε φράσεις, ιδέες, λέξεις, ήχους.\nΔεν έκλεινε απλώς τον υπολογιστή, έκλεινε μια πολύ σημαντική μέρα στη ζωή της.\nΤη μέρα που αποφάσισε να κοιτάξει το παρελθόν χωρίς να ντρέπεται πια και να ξαναβρεί ένα πρόσωπο πολύ σημαντικό που όταν χάθηκαν ήταν παιδάκι και τώρα ήταν ολόκληρη κοπέλλα.\nΤη μέρα που αποφάσισε να κοιτάξει το μέλλον χωρίς να φοβάται πια και να τιμήσει την φίλη και συνάδελφο που έφυγε και την άφησε πίσω να παλεύει, να προσπαθεί, να κοπιάζει και να ολοκληρώσει μέσα σε δύο μέρες κάτι που της ανέθεσαν οι μεγάλοι γύπες, το οποίο η νέα της προισταμένη δεν μπόρεσε να καταφέρει ούτε σε μία εβδομάδα..\nΕικόνες, λέξεις, φράσεις ιδέες.... Το νιώθει ότι κάτι αλλάζει στη ζωή της, το νιώθει ότι κάτι πλησιάζει, κάτι δυνατό, κάτι σπουδαίο, κάτι μοναδικό.\nΑύριο είναι μια νέα μέρα, μια νέα εβδομάδα, μια νέα σελίδα στο κοτέτσι.\nΚαι η βατραχίνα θα ορθώσει ανάστημα ανάμεσα στις κότες.\nΑναρτήθηκε από anima rana at 12:35 Δεν υπάρχουν σχόλια:\nΉρθε και η σειρά της.\nΤης ανακοίνωσαν ότι η θέση της στο κοτέτσι δεν υπάρχει πια.\nΠαρόλο που κάποτε εκείνη έκανε τα πιο πολλά αυγά απ'όλες τις κότες.\nΚαι πήρε τα χρυσά αυγά που της αναλογούσαν κι έφυγε.\nΕφυγε από το κοτέτσι, έφυγε από το δασάκι μας, έφυγε από τη χώρα μας!\nΤώρα είναι μαζί με το κοτοπουλάκι της και τον κόκκορά της μακριά και μπορεί να έχασε τις υπόλοιπες κότες κι εμένα, τον βάτραχο, αλλά βρήκε την οικογενειακή ευτυχία!!!\nΚαι σ'αυτήν την κότα ειδικά άξιζε μόνο ευτυχία από 'δω και πέρα!\nBean, κι ας μη γνωρίζεις την ύπαρξη αυτού του blog, εγώ σου εύχομαι καλή τύχη και όπως σου'πα, ρίξε μια μούντζα σ'αυτούς που σε πλήγωσαν και κράτα μια ανοιχτή αγκαλιά γι'αυτούς που σε αγαπούν!!!\nΑναρτήθηκε από anima rana at 22:29 2 σχόλια:\nΒρέχει, τρέξτε να σωθείτεεεε...\nΝα δούμε, θα αντέξει το Αθηνιώ τώρα που η μαμά του η Αττικούλα έμεινε καραφλή από δέντρα; ή θα πνιγεί κι αυτό μαζί με τον πόνο μας;\nNα πάρω βάρκα; Διότι δεν θα με συμφέρει να έχω πια αυτοκίνητο. Το υπέροχο νομοσχέδιο που ετοιμάσανε οι τρόμπες θέλει καλά και σώνει, έχεις δεν έχεις λεφτά, θες δε θες, μπορείς δεν μπορείς, να ξεφορτωθείς το αυτοκίνητό σου που ναι, μεν, δεν το αγόρασες πριν ένα χρόνο, αλλά - συγνώμη κιόλας μανδάμ - το αγοράσαμε το 2002, δεν κατάλαβα δηλαδή; Αφού μας έχετε γδάρει κι έχουν μείνει μόνο τα νύχια και οι κάλοι, νομίζετε ότι έχουμε κι άλλα λεφτά για νέο αυτοκίνητο, ακόμα και με έκπτωση;\nΜα τι λένε; Πού ζουν αυτοί οι άνθρωποι; Στον πλανήτη happy???\nΛέτε να "έχει παλιόκαιρο τη μέρα που σε ψήφισαααα" και να κυνηγάμε τις κάλπες που θα επιπλέουν στην Βασιλίσσης (βεβαίως βεβαίως) Σοφίας ή στην Βασιλέως Παύλου;;;;\nΕγώ λέω ότι Λεωφόρο Βασιλέως Καρναβάλου, δεν έχουμε και μάλλον ήρθε η ώρα να μαζέψω υπογραφές από την γειτονιά μου να μετονομάσω την Λεωφόρο Κηφισίας!\nΑναρτήθηκε από anima rana at 22:25 4 σχόλια:\n4 ΟΚΤΩΒΡΙΟΥ 2009?\nΓιατί ο πρωθυπουργός διάλεξε την Παγκόσμια Ημέρα των Ζώων για τις βουλευτικές εκλογες?????\nThat, IS a question!!!\nΑναρτήθηκε από anima rana at 09:20 3 σχόλια:\nΑναρτήθηκε από anima rana at 19:38 5 σχόλια:\nΑπό τότε που ήμουν μικρό παιδάκι φοβόμουν τα ασανσέρ. Ο χειρότερος εφιάλτης μου, από παιδί μέχρι και σήμερα ήταν να ονειρευτώ ότι μπαίνω σε ασανσέρ το οποίο, είτε πάει πάνω είτε κάτω, δεν σταματάει! Και τελικά στο όνειρο καταλήγω είτε στα έγκατα της γης, είτε σε ένα ασανσέρ που το ταβάνι του πιέζεται από την ταράτσα και αρχίζει και με λιώνει, σαν να είμαι σε πρέσσα.....\nΈτσι, όταν ήμουν παιδάκι, δεν ήθελα να μπαίνω σε κανένα ασανσέρ και έτρεμα στην ιδέα να εγκλωβιστώ. Πάντα με συνόδευε κάποιος μεγάλος, οι γονείς μου; η γιαγιά; η γειτόνισσα; μια φίλη; κάποιος τέλος πάντων, γιατί μόνη μου δεν έμπαινα με τίποτα.\nΜαλλιά είχε βγάλει η γλώσσα του μπαμπά μου να μου λέει "παιδί μου, χαζή είσαι; είναι απλώς μια μηχανή!". Τίποτα εγώ, το βιολάκι μου.\nΓύρω στην ηλικία των 13, αποφάσισα να συμφιλιωθώ με το ασανσέρ της πολυκατοικίας που μέναμε. Αυτό βέβαια συνέβαινε επειδή γνώριζα ότι όταν γύριζα από το σχολείο και κτυπούσα το κουδούνι, η γιαγιά θα με περίμενε στον 4ο όροφο, κι αν δεν είχα ανέβει στο επόμενο τρίλεπτο θα ερχόταν να με σώσει!\nΈτσι άρχισα σιγά-σιγά να να συνηθίζω να μπαίνω στο ασανσέρ μόνη μου και σταδιακά κατάφερα να μην το φοβάμαι (το συγκεκριμένο).\nΣτην ηλικία των 15 μετακομίσαμε γιατί αγοράσαμε δικό μας διαμέρισμα!\nΗ νέα πολυκατοικία φιλοξενούσε το δικό της ασανσέρ. Μόλις το είδα, έφριξα!!!\nΔεν ήταν ίδιο με το προηγούμενο. Είχε ένα απαίσιο καφετί χρώμα και μαύρα, στρογγυλά κουμπάκια, ετοιμόρροπα, με ξεθωριασμένους αριθμούς και χαμηλό φωτισμό! Ω, Θεοί!!!\nΆρχισα πάλι τα ίδια, ανεβοκατέβαινα με τις σκάλες μέχρι τον 3ο όροφο που ήταν το νέο μας διαμέρισμα, ακόμα κι όταν γύριζα από το σχολείο, γιατί πλέον ήμουν "μεγάλο κορίτσι" και δεν χρειαζόταν κάποιος να με περιμένει να ανέβω. Έτσι, μόνο τα απογεύματα που ήταν και οι γονείς μου στο σπίτι, χρησιμοποιούσα το ασανσέρ.\nΈφτασα τα 17 και αφού ποτέ δεν είχε κλειστεί κανείς στο ασανσέρ της πολυκατοικίας, άρχισα να το συνηθίζω.\nΚάπου τότε, ο διαχειριστής της πολυκατοικίας αποφάσισε να ανακαινίσει κάπως το άθλιο ασανσέρ. Έβαλε ωραία ξύλινη επένδυση στην καμπίνα, νέα κουμπιά και δυνατό φωτισμό. Αυτό ήταν! Το ασανσέρ πλέον δεν σκόρπιζε τον τρόμο ούτε ξυπνούσε εφιάλτες! Ήταν το καλύτερο και πιο φιλόξενο ασανσέρ της εποχής.\nΠέρασαν τα χρόνια, και πλέον είχα βρει δουλειά. Τα ασανσέρ στο κοτέτσι ήταν αυτόματα και σύγχρονα και ποτέ δεν τα φοβήθηκα. Ίσως επειδή είχαν τηλέφωνο στην καμπίνα το οποίο μπορούσε να χρησιμοποιήσει ο εγκλωβισμένος για να ζητήσει βοήθεια. Μακάρι όλα τα ασανσέρ να είχαν τηλέφωνο, σκεφτόμουν τότε.\nΜέχρι που - οποία ευτυχία! - άρχισαν να κυκλοφορούν ευρέως τα κινητά τηλέφωνα και έκανα κι εγώ σύνδεση! Ε, ναι λοιπόν! Αν το ασανσέρ δεν έχει τηλέφωνο πάνω του, θα έχει ο επιβάτης του!!\nΚι έτσι, το πρόβλημά μου λύθηκε!!! Το κινητό το είχα πάντα μαζί μου, κι όποτε έμπαινα σε ασανσέρ ήμουν ήσυχη πως οτιδήποτε κι αν συμβεί, εγώ θα πάρω το τηλεφωνάκι μου και θα τηλεφωνήσω όπου θέλω! Τι χαρά!\nΈτσι, πέρασαν τα χρόνια. Μεγάλωσα, παντρεύτηκα, και με τον πάπιο μου νοικιάσαμε ένα διαμέρισμα στον 5ο όροφο μιας πολυκατοικίας με το ΑΘΛΙΟΤΕΡΟ ΑΣΑΝΣΕΡ ΠΟΥ ΕΧΩ ΔΕΙ ΠΟΤΕ ΣΤΗ ΖΩΗ ΜΟΥ!\nΜικρό, σκοτεινό, ετοιμόρροπο, βρώμικο, τρεμάμενο, με σχοινιά που τρίζουν όταν ανεβοκατεβαίνει, και με διάφορα "χορευτικά" που κάνει στη διαδρομή. Το ασανσέρ-πρόκληση!\nΤον πρώτο καιρό, ανέβαινα ΠΕΝΤΕ ορόφους με τις σκάλες, διότι η λύση "κινητό" ήταν αδύνατο να με καλύψει σε ένα ασανσέρ που έδειχνε έτοιμο να εγκαταλείψει τον μάταιο τούτο κόσμο.\nΤο πρώτο Καλοκαίρι κατέρρευσα. Πέντε όροφοι ήταν κάτι παραπάνω από μαρτύριο και πήρα τη μεγάλη απόφαση και το μεγάλο ρίσκο να μπω στο βρωμο-ασανσέρ!\nΚαι τα κατάφερα! Με το κινητό φορτισμένο και τα μάτια κλειστά, πήρα το ασανσέρ για τον 5ο όροφο μόνη μου. Κι όταν έκανε τα "χορευτικά" του, πότε το έβριζα και πότε κρατούσα την ανάσα μου.\nΉρθε ο καιρός που όλες οι πολυκατοικίες έπρεπε να βάλουν νέα υπερσύγχρονα ασανσέρ και αυτόματους μηχανισμούς. Ετριβα τα χέρια μου. Επιτέλους το ασανσέρ-πλέμπα θα πάρει ποδι!\nΑκόμα τη μπακατέλα έχουμε...\nΌμως το ασανσέρ στο πατρικό μου σπίτι, έγινε ένα διαμάντι! Αυτόματες πόρτες, αθόρυβη μηχανή, υπέροχος καθρέπτης και κουμπάκια που μόλις τα άγγιζες έπαιρναν ένα ζωηρό κόκκινο χρώμα!! Υπέροχο, αχ τι κρίμα να μην μένω ακόμα στο πατρικό μου, σκεφτόμουν.\nΣήμερα, κουνάμενη λυγάμενη, πήγα να βοηθήσω τον μπαμπά μου να ξεκουβαλήσει γιατί έφυγε για διακοπές. Ο πάπιος ήταν στο αυτοκίνητο και φόρτωνε κι ο μπαμπάς στο σπίτι και ετοιμαζόταν.\nΜπαίνω περιχαρής στο αστραφτερό ασανσέρ και πατάω το κουμπάκι για 3ο όροφο. Κλείνουν οι πόρτες, ξεκινάει το χρυσό μου και.... ΔΙΑΚΟΠΗ ΡΕΥΜΑΤΟΣ!\nΣΤΑΜΑΤΗΣΕ. Μένω άφωνη. Σβήνουν τα φώτα. Μένω παγωμένη. Ανοίγουν οι αυτόματες πόρτες και βλέπω από τη μέση και κάτω την πόρτα του ισογείου κι από τη μέση και πάνω ..ΤΟΙΧΟ. Κόβεται η αναπνοή μου.\nΚΑΙ ΤΟ ΚΙΝΗΤΟ ΕΧΕΙ ΜΕΙΝΕΙ ΣΤΟ ΑΥΤΟΚΙΝΗΤΟ. Μένω μαλάκας.\nΤην κραυγή μου ακολούθησε η πίεση του κουμπιού που είχε μια φωτεινή καμπανούλα πάνω του και ο εκκωφαντικός ήχος ξεσήκωσε όλη την πολυκατοικία, εκτός από τον μπαμπά μου που έβριζε για την διακοπή ρεύματος, και τον πάπιο που νόμιζε ότι ήμουν στον 3ο όροφο.\nΗ ζέστη αφόρητη. Φώναζα "μπαμπάααααα" και "πάπιεεεεεεεε" εναλλάξ, αλλά καμία τύχη.\nΜετά από 5 λεπτά, στάζοντας ιδρώτα, βλέπω μια σκιά στο ισόγειο και βάζω τις φωνές. ΕΧΩ ΚΛΕΙΣΤΕΙ ΣΤΟ ΑΣΑΝΣΕΡ! Και συνειδητοποιώ ότι είναι ο καλός μου!\nΗ σωτηρία ήταν κοντά. Τηλεφώνησε από το κινητό του στον μπαμπά, ο οποίος πήγε στην διαχειρίστρια, η οποία κατέβηκε με ενα τεράστιο κλειδί, άνοιξε την πόρτα του ισογείου και μου'πε "έλα, πήδα!" κι εγώ απάντησα "δεν είστε καλά!".\nΤελικά με τα πολλά ζόρια με έπιασε ο πάπιος και με έβγαλε από το ασανσέρ-διαμάντι.\nΕζησα μια ολόκληρη ζωή βλέποντας εφιάλτες με ασανσέρ που με πάνε στον άλλο κόσμο, για να την πατήσω από το μόνο ασανσέρ που εμπιστευόμουν.\nΑλλά τώρα που τελειώνει η μέρα, νιώθω καλά, γιατί αντιμετώπισα τον φόβο μου. Και τελικά, αυτό είναι που έχει σημασία.\nΑνεβαίνοντας στο δικό μου διαμέρισμα σήμερα το βράδυ, το ετοιμόρροπο ασανσέρ μας, χοροπήδησε στον δεύτερο όροφο, ταλαντεύτηκε στον 4ο και έτριζε σαν τις μαχαιριές στο "Ψυχώ". Κι εγώ γελώντας μονολόγησα "τραγούδα όσο θες, σαράβαλο, είσαι απλώς μια μηχανή".\nΑναρτήθηκε από anima rana at 22:01 6 σχόλια:\nΤρία άτομα έχουν μείνει στη λίστα των αρχι-γυπαίων, στα οποία θα γίνει πρόταση εθελουσίας αποχώρησης.\nΤο "αστείο" είναι ότι πλέον έχουμε απομείνει εμείς κι εμείς. Εγώ, η διπλανή, η μπροστινή, ο ..πισινός, ο παραδίπλα. Κοιταζόμαστε λοιπον, κι αναρωτιώμαστε ποιός από ΕΜΑΣ θα είναι.\nΔεν είναι πλέον οι ΑΛΛΟΙ, είμαστε ΕΜΕΙΣ.\nΦαντάζομαι ότι μέχρι τέλος Ιουνίου θα είναι ξεκάθαρο το τοπίο πια. Και θα ξέρω αν το γκρουπάκι χωρίς όνομα θα είναι η νέα μου δουλειά ή αν θα εξακολουθήσει να είναι το χόμπυ μου!\nΔεν με πειράζει αν θα είμαι στη λίστα γιατί ποτέ δεν φαντάστηκα ότι θα δούλευα για όλη μου τη ζωή στο κοτέτσι. Δεν θεωρώ ότι το κοτέτσι είναι το επίκεντρο της ζωής μου, έχω πολύ σημαντικότερα πράγματα να αγαπώ. Εχω φίλους, έχω έναν πάπιο δίπλα μου να με αγαπά, έναν σκυλάκο να με κοιτά στα μάτια και έχω και όρεξη για ζωή. Εχω την υγεία μου, έχω το χιούμορ μου, κι έχω το μυαλό μου.\nΑυτά αξίζουν όσο χιλάδες χρυσά αυγά και δεν τα αλλάζω με τίποτα!\nΚαι δώστε και καμια ιδέα πώς να ονομάσουμε το γκρουπάκι χωρίς όνομα!!!\nφιλούμπες και τρία κουάξ!!!\nΑναρτήθηκε από anima rana at 11:24 4 σχόλια:\nΑναρτήθηκε από anima rana at 20:01 3 σχόλια:\nΑναρτήθηκε από anima rana at 12:36 7 σχόλια:\n5 πράγματα που μου τη σπάνε!!!!\nΚατ' αρχάς, πριν ξεκινήσω, να σας πω ότι υπάρχει κι άλλο ποστάκι κάτω από το παρόν, διότι ΔΕΝ ΕΓΡΑΦΑ ΤΣΑΜΠΑ ΕΓΩ, ΓΙΑ ΝΑ ΜΗΝ ΔΙΑΒΑΣΕΙ ΚΑΝΕΙΣ ΤΑ ΝΕΑ ΜΟΥ!!\nΔεύτερον, η exofthalmi με προκάλεσε και προσκάλεσε να μοιραστώ μαζί σας τα 5 πρώτα πράγματα που μου τη σπάνε!!!!!\n1. Οσοι δεν αγαπούν τα ζώα και τη φύση! Εχετε καταλάβει ρε αμόρφωτοι οτι ΔΕΝ ΥΠΑΡΧΕΙ ΘΕΟΣ ΝΑ ΣΑΣ ΣΩΣΕΙ???? (συγνώμη exofthalmi καλόγριά μου, αλλά δεν αντέχω άλλο, θα τα πω όλα) Εχετε καταλάβει ότι προερχόμαστε ΟΛΟΙ από ΜΙΑ ΑΜΟΙΒΑΔΑ???? Εχετε καταλάβει οτι ΕΣΕΙΣ και Ο ΣΚΥΛΟΣ, Η ΓΑΤΑ, Ο ΕΛΕΦΑΝΤΑΣ, ΤΟ ΠΕΥΚΟ, Η ΚΑΤΣΑΡΙΔΑ, ΤΟ ΠΕΡΙΣΤΕΡΙ και ΟΛΑ τα άλλα γήινα όντα, προέρχεστε απο ΤΗΝ ΙΔΙΑ ΑΜΟΙΒΑΔΑ???? Βρε ηλίθιοι, έχετε καταλάβει ότι αν πάθει κάτι ο πλανήτης ΘΑ ΠΑΜΕ ΟΛΟΙ ΣΤΟΝ ΑΓΥΡΙΣΤΟ??????\n2. (είμαι ήρεμη, ναι, είμαι ήρεμη) Οι υπερόπτες! Εχω βαρεθεί, έχω ΣΙΧΑΘΕΙ να έχω να κάνω καθήμερινά στο περιβάλλον εργασίας μου με ανθρώπους οι οποίοι νομίζουν ότι έχουν πιάσει τον παπά απο τα αρχ...(συγνώμη, αδελφή, πάλι παραφέρομαι, το ξέρω) κι ότι μπορούν να συμπεριφέρονται και να μιλάνε στους υπόλοιπους λες και είναι υπηρέτες, δούλοι, υποδεέστεροι! Ε ΡΕ ΓΛΕΝΤΙΑ ΠΟΥ ΘΑ ΚΑΝΩ ΟΤΑΝ ΣΑΣ ΠΑΡΕΙ ΚΑΙ ΣΑΣ ΣΗΚΩΣΕΙ Η ΟΙΚΟΝΟΜΙΚΗ ΚΑΤΑΡΡΕΥΣΗ (γιατί περι καταρρεύσεως προκειται, σας το λέω!). Εγώ έχω μάθει να ζω με λίγα. Εσείς να δω τι θα κάνετε!!!\n3. Οι ρατσιστές!!! Βρε τούβλα! Επειδή το δικό σας δέρμα είναι άσπρο, τι σημαίνει? Οτι οι υπόλοιποι δεν είναι άνθρωποι?? Εχετε καταλάβει ότι είμαστε μόνοι, πάνω σε έναν πλανήτη που περιφέρεται στη μέση του πουθενά??? ΕΕΕ??? Νομίζετε ότι είναι τσιφλίκι των λευκών η ζωή??? (δεν έχει νόημα να ζητήσω συγνώμη πάλι, αδελφή exofthalmi...)\n4. Οι θρησκόληπτοι!!! (εδώ αν δεν αντέχετε, προσπεράστε το). Οποιος πραγματικά πιστεύει ότι ΠΙΕΖΟΝΤΑΣ ΤΟΥΣ ΑΛΛΟΥΣ ΝΑ ΠΙΣΤΕΨΟΥΝ ΟΤΙ με νηστεία, προσευχή και πίστη στο Θεό θα πάνε στον Παραδεισο, ΕΙΝΑΙ ΤΟΥΛΑΧΙΣΤΟΝ ΒΑΘΙΑ ΝΥΧΤΩΜΕΝΟΣ. Σέβομαι απόλυτα το δικαίωμα του καθενός να πιστεύει αυτό που θέλει, αρκεί να μην με θεωρεί παιδί του ΣΑΤΑΝΑ επειδή δεν πιστεύω αυτά που πιστεύει. Κι επίσης, ΕΠΙΤΕΛΟΥΣ σταματήστε να λέτε οτι οι ΚΑΘΟΛΙΚΟΙ δεν είναι Χριστιανοί, ή οτι οι ΜΟΥΣΟΥΛΜΑΝΟΙ είναι παλιάνθρωποι, ή ότι οι ΕΒΡΑΙΟΙ είναι καθήκια. ΕΙΜΑΣΤΕ ΟΛΟΙ ΑΝΘΡΩΠΟΙ.\n5. Η προισταμένη μου. Γιατί συνδιάζει ΟΛΑ τα παραπάνω!\nΠροσκαλώ το patsiouri και daydreamer να συνεχίσουν το θάψιμο!!!\nKAI MHN ΠΑΡΑΛΕΙΨΕΤΕ ΝΑ ΔΙΑΒΑΣΕΤΕ ΚΑΙ ΤΟ ΠΑΡΑΚΑΤΩ ΠΟΣΤΑΚΙ! ΔΕΝ ΤΟ'ΓΡΑΦΑ ΤΣΑΜΠΑ, ΕΙΠΑΜΕ!!!!\nΑναρτήθηκε από anima rana at 14:08 7 σχόλια:\nΈχω μια λίστα μεγάλη και όποτε θυμάμαι κάτι ακόμα, παίρνω το μολυβάκι μου και το καταχωρώ επιμελώς.\n«Αχ, ομπρέλλα! Πώς θα πάω χωρίς ομπρέλλα εκεί που βρέχει κάθε μερα?»\n«Αμαν! Τις παντόφλες μου μην ξεχάσω!»\n«Ωχ! Τη φωτογραφική μηχανή τη φόρτισα?»\n«Ρε! Τη θήκη των φακών μου! Πω-πωω..»\nΤο βατραχάκι θα πάει για άλλη μια φορά στην «έδρα» του «κοτετσιού» του! (για όσους δεν γνωρίζουν, το βατραχάκι εργάζεται στο κοτέτσι με τα χρυσά αυγά! Οι κότες του κάνουν τη ζωή δύσκολη, ενώ οι αρχι-γύπες είναι τα μεγάλα αφεντικά!)\nΣπουδαία διευκρίνιση, το βατραχάκι, το οποίο δεν διακρίνεται για την τύχη του – κοινώς γκαντέμο-βάτραχος – θα ταξιδέψει μαζί με τη φίλη του την αρκουδίτσα, η οποία όλα αυτά τα χρόνια παίρνει κάθε χρόνο το χρυσό μετάλλιο, το στέμμα, την τιάρα, το κύπελλο του αρχι-γκαντέμη!\nΚαθώς τελευταίως η αγορά περνάει σοβαρή κρίση, το «κοτέτσι» σείεται σύσσωμο. Έτσι, οι αρχι-γύπες αποφάσισαν να στείλουν μερικούς-μερικούς μακριά, μπας και πάρουν πρέφα ποιοί είναι οι γκαντεμόσαυροι ώστε μετά να τους αφανίσουν!\nΚαι, αφού βατράχι και αρκουδίτσα εργάζονται στο ίδιο δάσος, κάποια διαβολική σύμπτωση θα συνέβαινε κάποια στιγμή, κι έτσι τα δυο τους επελέχθησαν για το ταξίδι στην «έδρα».\nΤυχαία να επέλεξαν εμάς?\nΝα’ναι οι τελευταία επίσκεψη στην «έδρα»?\nΤι θα μας περιμένει εκεί? Θα περάσουμε καλά ή θα ανατιναχτεί το σύμπαν?\nΛέτε να μας βάλουν σε κανένα φούρνο και να γίνουμε σαπούνι?\nΕχετε δει το έργο «το Νησί»? Λέτε κάτι τέτοιο να μας περιμένει στην «έδρα»?\nΤέσσερις μέρες θα είμαστε εκεί, θα περιφερόμαστε στους δρόμους, στις τράπεζες, στα χρηματιστήρια.\nΣυνεπώς, ετοιμαστείτε για σεισμό ΠΟΛΛΩΝ ΡΙΧΤΕΡ στην παγκόσμια οικονομία, και κατ’επέκτασιν στην Ελληνική βεβαίως-βεβαίως!!!\nΑν καταρρεύσει η οικονομία, θα ξέρετε ποιούς να σαπίσετε στο ξύλο:\nΤο βατραχάκι Anima Rana και τη φίλη του, την Αρκουδίτσα-Πιπίτσα!\nΑναρτήθηκε από anima rana at 13:59 4 σχόλια: